
U OŽUJKU ODRŽANE DVIJE POSLJEDNJE SJEDNICE OPĆIN- 
SKOG VIJEĆA OPĆINE RADOBOJ U SADAŠNJEM SASTAVU. 


IZMJENE OPĆINSKOG PRORAČUNA 


Na 26. sjednici Općinskog vijeća Općine Radoboj, koja je održa- 
na 1. ožujka uz nazočnost svih 13 vijećnika našle su se prve izmjene 
općinskog proračuna za 2013. godinu. Ovim se izmjenama prora- 
čun Općine Radoboj za 2013. godinu povećava za 110.000 kuna jer 
su naknadno Općini odobrena sredstva za sufinanciranje asfaltira- 
nja ceste Štori - Galovići u iznosu od 70.000 kuna i za nabavu kanti 
za komunalni otpad u iznosu od 40.000 kuna od Fonda za zaštitu 
okoliša. 


Na rashodnoj strani također je došlo do manjih izmjena. Tako 
su povećana sredstva za izgradnju nogostupa, osigurana su sred- 
stva za sufinanciranje odlagališta otpada u Gorjaku te sredstva za 
sufinanciranje troškova prijevoza učenika srednjih škola. Smanjena 
su sredstva za izgradnju dječjeg vrtića u Jazvinama i za program 
održavanja groblja, jer će se asfaltiranje preostalih staza na groblju 
financirati iz drugih izvora. 


Općinski vijećnici donijeli su i Odluku o kratkoročnom zadu- 
živanju Općine Radoboj u iznosu od 500.000 kuna kod VABA d.d. 
banke Varaždin u svrhu održavanja likvidnosti, budući da su počet- 
kom godine provedeni javni natječaji i odabrani su izvođači radova 
na izgradnji nogostupa od Hare do Gorenje Šemnice i prometnice 
u Gospodarskoj zoni Brod. Kredit je uz vrlo povoljne kamate i rok 
vraćanja je 12 mjeseci. 

Općinski načelnik Anđelko Topolovec podnio je izvještaj o 
svom radu u razdoblju srpanj - prosinac 2012. godine, a objavljen 
jei Javni poziv za predlaganje kandidata za članove Savjeta mla- 
dih Općine Radoboj. U okviru tog organa koji prema odluci ima 5 
članova trebala bi se voditi briga o aktivnom uključivanju mladih 
u javni život općine. Pravo predlaganja članova imaju udruge mla- 
dih, učenička vijeća i drugi oblici organiziranog djelovanja mladih 
sa sjedištem na području Općine Radoboj. 

Mještane na području cijele općine obradovat će i odluka pre- 
ma kojoj će se lokalne prometnice presvlačiti novim slojem asfalta 
ili će se asfaltirati do sada neasfaltirane ceste na teret općinskog 
proračuna u cjelokupnom iznosu, jer je procijenjeno da građani u 
sadašnjoj situaciji kada mnogi trebaju odvojiti znatna sredstva za 
legalizaciju svojih objekata ne mogu sudjelovati još i u sufinancira- 
nju asfaltiranja prometnica. 


Van točaka dnevnog reda vijećnici su razmotrili i stanje nakon 
proteklih zimskih nepogoda i tom su priliku izrazili zadovoljstvo 
poduzetim pravovremenim radnjama na čišćenju snježnih nanosa 
odajući priznanje svim sudionicima u tom poslu. Nakon prestanka 
zimskih uvjeta uslijedit će saniranje šteta, koje su znatne, jer je na 
više mjesta došlo do odrona i neke su dionice lokalnih prometnica 
zatvorene za promet.(vir) 


DVADESET I SEDMA SJEDNICA OPĆINSKOG VIJEĆA OPĆINE 
RADOBOJ, POSLJEDNJA U MANDATU 2009. - 2013. 


OVO JE SKUPINA PAMETNIH LJUDI 


Na kraju posljednje sjednice Općinskog vijeća Radoboja, koja 
je održana u novim prostorima uređene stare školske zgrade u Ra- 
doboju, 15. ožujka 2013. godine, za riječ su se javili predstavnici 
političkih stranaka, koje su imale svoje predstavnike u Općinskom 
vijeću. Nakon četverogodišnjeg mandata svi su ocijenili kako su 
međusobnim razumijevanjem i suradnjom ostvarili vidljive rezulta- 
te. Tako je Mirko Kiseljak u ime kluba vijećnika HDZ-a zahvalio svi- 
ma na dobroj suradnji i naglasio kako je normalno da u političkom 
nadmetanju ponekad dođe i do nesuglasica, jer to u dobroj namjeri 
vodi do realizacije još boljih rezultata. Posebno se na suradnji za- 
hvalio načelniku Anđelku Topolovcu. 


Josip Potočki iz HSS-a pridružio se riječima predstavnika HDZ-a 
posebno istaknuvši jedan od najvećih uspjeha ostvarenih u Općini 
Radoboj u proteklom razdoblju proširenje i modernizaciju Rimske 
ceste, kod čega su svoj doprinos dali i odgovorni pojedinci iz HSS-a. 

Dragutin Kiseljak iz SDP-a prisjetio se riječi koje je izgovorio pri- 
je nepune četiri godine na prvoj sjednici Općinskog vijeća a tada je 
rekao: - Vidim pred sobom skupinu pametnih ljudi, i ako budemo 
dali sve od sebe rezultati neće izostati. To se ostvarilo i prema rije- 
čima vijećnika iz redova SDP-a, završen je vrlo uspješan mandat. Na 
doprinosu u radu vijećnicima se zahvalio i predsjednik Općinskog 
vijeća Aloz Sajko, a pridružio se i načelnik Anđelko Topolovec na- 
glasivši veliki doprinos ostvarivanju zacrtanih planova svim vijećni- 
cima bez obzira na stranačku pripadnost, jer je radobojska općina 
jedna od rijetkih sredina u kojoj se dogovara, a to donosi i vidljive 
rezultate. Načelnik se posebno zahvalio suradnicama i suradnici- 
ma iz Upravnog odjela Općine, bez čijeg se zalaganja ne bi mogle 
ostvariti mnoge ideje. Nakon što se u svoje ime zahvalio i zamjenik 
načelnika Josip Krleža, vijećnici su razgledali prostorije Edukacijsko- 
promidžbenog centra i Zavičajne zbirke, čije će službeno otvaranje 
uslijediti krajem ovog i sredinom idućeg mjeseca. 


USVOJEN GODIŠNJI OBRAČUN PRORAČUNA OPĆINE RADOBOJ ZA 2012. GODINU 


OPĆINA DOBRO POSLOVALA 


Na posljednjoj sjednici Općinskog vijeća, 
većinom je glasova usvojen godišnji obračun 
proračuna Općine Radoboj za 2012. godinu. 
Ukupni prihodi iznosili su 9.131.873 kune 
što je više za 38% od iznosa koji je ostva- 
ren u prethodnoj godini. Zahvaljujući tome 
i određenim uštedama, Općina je na kraju 
2012. godine imala 211.359 kuna viška. Tim 
je sredstvima pokriven manjak iz ranijih go- 
dina, koji je ostvaren zbog izmjene državnih 
financijskih planova tijekom godina. 


Najznačajniji prihod općinskog proraču- 


na su sredstva poreza na dohodak, koji po- 
kriva 70% ukupnih prihoda. Kapitalne pomo- 
ći iz državnog proračuna iznosile su ukupno 
1.119.593 kune, a_iz Krapinsko-zagorske žu- 


panije stigle su 281.652 kune. Doda li se tim 
iznosima i 223.046 kuna iz Fonda za zaštitu 
okoliša vidljivo je da zahvaljujući pripremlje- 
nim projektima na područje Općine Radoboj 
stižu značajna sredstva iz države, županije i 
drugih izvora. 


Rashodi su ostvareni u skladu s planom, a 
odnosili su se na modernizaciju Rimske ceste 
u iznosu od 937.107 kuna, izgradnja javne 
rasvjete prema ugovoru iz 2011. godine, za- 
mjenu rasvjetnih tijela te plaćanje potrošene 
struje općinu je u 2012. godini koštalo uku- 
pno nešto manje od 800.000 kuna, za sufi- 
nanciranje troškova djece u dječjim vrtićima 
iz općinskog proračuna plaćeno je 395.699 
kuna, za radove na uređenju Zavičajne zbir- 


ke otišlo je 1.286.830 kuna, vatrogastvo je 
ukupno dobilo 291.320 kuna, za programe 
razvoja gospodarstva oko 600.000 kuna, za 
komunalnu djelatnost, kao što je održavanje 
lokalnih prometnica, čišćenje od snijega te 
asfalti kameni materijal, potrošeno je više od 
milijun kuna, a za uređenje zgrada i nabavu 
opreme Stare hiže na Bregima i doma u Ra- 
dobojskom Orehovcu 234.747 kuna. Svemu 
tome valja pridodati niz ostalih troškova, od 
materijalnih troškova i plaća Jedinstvenog 
upravnog odjela, vlastitog pogona za odr- 
žavanje, izgradnju nogostupa, kultura, sport 
i socijalne pomoći dolazimo do ukupnog 
iznosa od gotovo 9.000.000 kuna, koliko je 
preko općinskog proračuna potrošeno u 
2012. godini. 

IZVJEŠTAJ NAČELNIKA OPĆINE RADOBOJ, ANĐELKA TOPOLOVCA O RADU U DRUGOJ POLOVICI 2012. GODINE, KOJEG JE PODNIO OPĆINSKOM VIJEĆU, OTKRIVA MNOGE ZANIMLJIVOSTI 


ZAHVALJUJUĆI DOBRIM PROGRAMIMA U RADOBOJ JE DOŠLO VIŠE OD MILIJUN | POL KUNA 


Načelnik Općine Radoboj An- 
đelko Topolovec podnio je Općin- 
skom vijeću na sjednici održanoj 
1. ožujka 2012. godine, izvještaj 
o radu u drugoj polovici prošle 
godine. Iz izvještaja je vidljivo da 
je u drugih šest mjeseci 2012. go- 
dine općina Radoboj uprihodila 
4.980.000 kuna, od čega je dobar 
dio sredstava dobiven na osnovu 
raznih prijavljenih projekata. Tako 
su s Krapinsko - zagorskom župa- 
nijom sklopljeni ugovori koji su Ra- 
doboju donijeli 564.000 kn, dok je 
od Ministarstva turizma dobiveno 
50.000 kn, od Ministarstva kulture 
200.000 kn, a od Ministarstva re- 
gionalnog razvoja čak 800.000 kn. 
Rezultat je to dobro osmišljenih 
projekata na području Radoboja, 
a koje su prepoznala ministarstva i 


Županija, pa je na taj način Općina 
dobila značajna sredstva koja su 
uložena u njen razvoj. 

U drugom polugodištu prošle 
godine, u Općini Radoboj je izra- 
đena projektna dokumentacija za 
razvojne projekte, te su rješavani 
imovinsko-pravni odnosi zemljišta 
i nekretnina u vlasništvu Općine. 
Također je dobivena lokacijska 
dozvola za izgradnju vrtića u Ja- 
zvinama, te za proširenje i adap- 
taciju osnovne škole u Radoboju. 
Završeno je uređenje Stare hiže na 
Bregima Radobojskim, koja je po- 
stala središte društvenog života, a 
pokraj nje je uređeno igralište. 

Veliki je posao napravljen na 
sanaciji udarnih rupa na nerazvr- 
stanim cestama na području op- 
ćine, održavani su poljski putovi, 


krenuli su radovi na izgradnji nogo- 
stupa Kunšteki - Mikši, a sanirano je 
i klizište u naselju Orehovec Rado- 
bojski. Nastavljena je rekonstruk- 
cija vodoopskrbnog sustava, što 
će umnogome pomoći rješavanju 
ovog problema na području rado- 
bojske općine. 

Osim redovitog održavanja 
groblja, izrađen je novi centralni 
križ, te su asfaltirane staze na gro- 
blju u Radoboju. Kako bi se riješio 
problem s parkiranjem u centru 
Radoboja, kupljeno je zemljište u 
centru općine, gdje će biti izgrađe- 
no parkiralište. 

Iz izvještaja se može zaključi- 
ti da Općina Radoboj ima velike 
planove u razvoju turizma. Naime, 
ostvarena je suradnja s Javnom 
ustanovom za zaštitu prirodne i 


kulturne baštine KZŽ na uređenju 
Pokazno - edukativnog centra, a 
otvorena je i pješačka staza Putovi- 
ma orhideja, kao i biciklističke staze 
Rimska cesta i Staza Mirna, što bi u 
budućnosti trebalo potaknuti ra- 
zvoj turističkih kapaciteta općine. 

Radoboj veliku pažnju poklanja 
svojim najmlađim stanovnicima, 
uređuju se vrtići i škole, subvenci- 
onira se prijevoz učenika srednjih 
škola, kreditiraju se studenti, pa je 
Općini Radoboj nedavno dodije- 
ljen prestižni status Općine - prija- 
telja djece. 

Osim toga, Općina se brine i o 
socijalno ugroženim mještanima, 
pa je dio sredstava potrošen na 
pomoć takvim pojedincima i obi- 
teljima. 


RADOSTAN SUSRET $ DEVEDEGETOGODIŠNJACIMA 


Za blagdan sv. Josipa već tradicionalno delegacija Općine Jesenje 
posjećuje svoje sumještane koji su zakoračili u devedesetu godinu i 
više. Ove godine načelnik Općine Jesenje Ivan Maligec i predsjednik 
Socijalnog vijeća obišli su osmero svojih sumještanki donijevši im na 
poklon košaru sa svježim i sušenim voćem, medom slatkišima... Posjet 
općinske delegacije uvijek razveseli devedesetgodišnjakinje koje se 
uvijek iznova rado prisjećaju mlađih dana i k tome sa sjetom pričaju 
kako je tih devet desetljeća života proletjelo u trenu. Ljubica Katalenić 
najstarija je među njima, 95 joj je godina; uvijek vesela i ponosna na 
svojeg sina Vilima i snahu Katicu koji joj pružaju puno pažnje i ljubavi. 
Uz čašicu domaćeg kupinova vina bolje je raspoloženje, zaborave se 
zdravstveni problemi, a i godine, ističe Ljubica. Klari Artić 93 su godine. 
Uvijek spremna za šalu, rado se prisjeća svojih mlađih dana, ali napomi- 
nje kako joj i sada nije loše jer nema nekih zdravstvenih problema, a sin 
Josip i snaha Božica razumiju njezinu potrebu da si svakodnevno po- 
pije čašicu domaćeg vina, “onak za okrijepu", kojeg nikad ne zmanjka. 
Uz televizijski program, uvijek se prihvati i posla, sama je oružila cijeli 
kuružnjak kuruze, nada se stotom rođendanu, a onda bu tek prava fešta 
na kojoj buju igrali Podvinčani, s ponosom ističe baka Klara. Gustika 
Pek ove će godine navršiti devedestu, zbog zdravstvenih problema — 
teže se kreće i slabije čuje, zahvalna je snahi Ivki i unuku Damiru koji se 
brinu za nju i pružaju joj svu potrebnu skrb. Sudbina Gustiku nije baš 
mazila; kao domaćica cijeli život radila je na gruntu, a onda joj je umro 
suprug pa sin, a ne tako davno ostala je bez unuka Dražena, što je vidno 
ostavilo traga na njoj. U Gornjem Lužanu u zaselku Hlevnjaki živi u svo- 
joj (za današnje prilike) mnogobrojnoj obitelji Bara Hlevnjak koja je ovih 
dana stupila u 90-u godinu. Gdje je djece, tu je i radosti, zadovoljna je 
baka Bara. Jedini je problem što ne može hodati, ali dolaskom lijepog 
vremena ukućani će je na kolicima izvesti van kako bi uživala u suncu i 
lijepom prirodnom okruženju koje je posvuda okolo. Slava Kotarščak sa 
sinovima Valentom i Slavkom živi u skromnoj kućici u Donjem Lužanu 
kod Košanskih. Život joj baš i nije naklonjen. Uz siromaštvo koje je prati 
cijeli život, nijedan od dvojice sinova nije se ženio. Ona je sada slabijeg 
zdravstvenog stanja pa se osjeća nedostatak ženske ruke u kući. Tere- 
zica Šumiga, Halužan Ana i Herceg Ana ostale su živjeti same, djeca su 
ih ostavila i otišla živjeti svoj život. lako u 92. godini života, Terezica hra- 
bro podnosi samoću, veseli se dolasku proljeća kao bi mogla nedjeljom 
na misu jer ove zime zbog velikog snijega nije mogla. Bude li prilike, 
nada se ići i na Križni put. Susjede Ane (Herceg i Halužan) svoje staračke 
dane provode posjećujući jedna drugu, kroz razgovor krate samoću i 
nadaju se telefonskom pozivu djece koja su odselila. 

U razgovoru sa svima njima načelnik Maligec im je poželio dobro 
zdravlje i još lijepih trenutaka kao što je bio ovaj susret koji ih je sve 
zajedno neizmjerno obradovao. 


bradovao je posjet načelnika. 

OPĆINA RADOBOJ ZAPOSLILA 12 DJELATNIKA PREKO JAVNIH RADOVA 


JOŠ JEDAN URBANISTIČKI PLAN 


Općina Radoboj ovu je godinu zapo- 
čela s vrlo ambicioznom listom zadataka 
koje želi ostvariti. Kako je to sa trenutnim 
brojem i strukturom zaposlenih nemoguće 
ostvariti, Jedinstveni upravni odjel se obra- 
tio Hrvatskom zavodu za zapošljavanje koji 
je Općini dostavio popis dugotrajno neza- 
poslenih osoba sa šireg područja Radobo- 
ja. Tako je selekcijom odabrano 12 djelatni- 
ka koji će raditi većinom na komunalnom 
uređenju općine. Od tih 12 djelatnika, 10 ih 
je zaposleno na 6 mjeseci dok su 2 zaposle- 


na na 2 mjeseca. Njihov prvi zadatak će biti 
čišćenje javnih površina od šljunka korište- 
nog tijekom zimskog posipavanja cesta te 
čišćenje i revitalizacija zelenih površina. 
Osim toga, biti će zaduženi za sanaciju 
divljih deponija na području općine, na po- 
slovima zaštite i očuvanja prirode i kontroli 
onečišćenja. Općina ovime planira ostvariti 
dva važna cilja - pomoći dugotrajno neza- 
poslenima u osiguravanju egzistencije te 
zadržavanje ugodnih životnih uvjeta svim 
stanovnicima Radoboja. 


Općina Radoboj ima usvojen prostorni plan 
koji predviđa i donošenje pojedinih urbanističkih 
planova, koji detaljno određuju namjenu površi- 
ne. Tako su do sada donijeti urbanistički planovi za 
centar Radoboja, gospodarsku zonu i groblje. 


Slijedi izrada i donošenje još šest takovih doku- 
menata. Prema odluci Općinskog vijeća prvi na red 
dolazi urbanistički plan uređenja Vini vrh. Radi se o 
1,4 hektara površine koja između ostalog obuhva- 
ća i Turističku zonu Vini vrh. Kako zakon predviđa 
veći broj radnji oko donošenja takovih planova, ko- 
načno usvajanje pričekat će gotovo godinu dana. 


ui 

ODRŽANA REDOVNA 29. SJEDNICA OPĆINE JEGENJE 


Pod predsjedanjem predsjednika Općinskog vijeća Ivana Ga- 
lovića, 22. ožujka u vijećnici Općine Jesenje održana je redovna 29. 
sjednica Općinskog vijeća. Na sjednici su vijećnici raspravljali o 6 to- 
čaka dnevnog reda; Obračun Proračuna za 2012. godinu, donošenju 
Odluke o raspodjeli rezultata po obračunu za 2012. godinu, izvještaj 
načelnika za razdoblje 01.07 do 31.12.2012. godine, te Izvješću DVD-a 
Gornje Jesenje. 


U uvodnom izlaganju o Izvršenju Proračuna za 2012.godinu načel- 
nik Ivan Maligec je naglasio da se unatoč sveopćoj krizi koja se osjetila 
nije mimoišlo ni našu Općinu. U 2012.godini se nastavilo sa razvojem 
i izgradnjom komunalne infrastrukture, izradi projektne dokumenta- 
cije, osmišljavanju novih projekata, osiguravajući pri tome socijalnu 
osjetljivost, financiranje kulturnih, sportskih i svih drugih potreba. 
Proračun Općine Jesenje za 2012.godinu ostvaren je u ukupnom 
iznosu od 4.516.044 kn i rashodima ostvarenim u iznosu od 4.093.766 
kn koji su vijećnici usvojili jednoglasno. 

Kako je Općina Jesenje 2012. godinu završila sa pozitivnim poslo- 
vanjem, sa viškom prihoda u iznosu od 629.853,89 kuna, višak priho- 
da raspoređen je u rashode za 2013 godinu. 


U podnesenom izvješću o radu u drugom polugodištu 2012. godi- 
ne načelnik Ivan Maligec je istaknuo; 


Nakon izrade projektne dokumentacije i provedenog postupka 
javne nabave započeli smo sa radovima na uređenju Doma kulture; 
sanirali smo kompletno krovište i stavili novi pokrov, zamijenili svu dr- 
venu stolariju i izradili termo fasadu, svi radovi još nisu završeni, no 
čim to vremenske prilike dozvole biti će kompletno završeni. Možemo 
slobodno reći da je taj naš Dom već sada jedan od najbolje uređenih i 
opremljenih domova u široj okolici. Izrađena je projektna dokumenta- 
cija i pokrenuti postupak za izdavanje građevinske dozvole za izgrad- 
nju novog vodospremnika u Gornjem Jesenju. Započeli smo turistički 
projekt Lovne staze Krapinskih neanderatalaca sa kojim smo se javili 
na natječaj Ministarstva turizma koje nam taj projekt sufinancira sa 
100.000,00 kuna. Preko natječaja Ministarstva regionalnog razvoja i 
fondova EU dobili smo sredstva u iznosu od 300.000,00 kuna za asfal- 
tiranje nerazvrstanih cesta. Zbog postupka koji je potrebno provesti 
kako bi se izabrao najpovoljniji izvođač radova na asfaltiranju sa rado- 
vima smo počeli u jesen, iz tog razloga radovi nisu zavšeni u protekloj 
godini već će biti nastavljeni čim to vremenske prilike dozvole. Na 
Brdu smo nakon otkupa zemljišta izveli zemljane radove koji pretho- 
de uređenju dječjeg igrališta, a čim vremenske prilike dozvole biti će 
montirane sprave koje su već kupljene. 


Preko programa javnih radova zaposlili smo sedmero naših sumje- 
štana koji su radili na uređenju mrtvačnice pa je kompletno obojena 


unutrašnjost i fasada te sva drvena stolarija na njoj. Na Cerju je ob- 
novljen spomenik žrtvama II. svjetskog rata, očišćen je šoder sa svih 
nogostupa i slivnika, očišćene su podrumske prostorije Doma kulture, 
na Brdu je od zaselka Jurišaki pa kroz Cerinske i Šaške posječeno gra- 
nje i drveće koje je visjelo na cestu te još nizmanjih komunalnih akcija. 
Uređivali smo i groblje na kojem su izvedeni radovi na 17. polju gdje 
je izgrađeno 30 okvira te asfaltirane staze između njih. Susretali smo 
se i sa određenim problemima na koje nismo mogli utjecati, a jedan 
od najvećih je svakako suša koja kako kažu nije zabilježena u zadnjih 
više od stotinu godina. Iz tog razloga došlo je do pomanjkanja vode u 
određenim dijelovima naše Općine. 


Neka su izvorišta na našim lokalnim vodovodima gotovo presušila, 
a rezervnih izvora jačeg kapaciteta na našem području nema, iz tog 
razloga bili smo prisiljeni za neke zaselke osigurati dovoženje vode 
vatrogasnom cisternom i uvesti dnevne redukcije dok se stanje nije 
normaliziralo. 


Nakon nastalog stanja ubrzo smo krenuli u pregovore kako bi u 
suradnji sa Hrvatskim vodama osigurali dovoljan dotok vode u naš 
vodovodni sustav priključenjem na cjevovod iz smjera Žutnice prema 
Gornjem Jesenju. Ovim priključenjem stvorili bi se uvjeti da u sušnim 
godinama nedostatak vode preuzmemo iz Krakomovog sustava i time 
dugoročno osiguramo pitanje vodoopskrbe. 


Provodili smo aktivnosti koje su direktno usmjerene prema našim 
sumještanima i po kojima smo poznati u našoj županiji pa i šire; do- 
dijelili smo potpore roditeljima novorođene djece, raspisali natječaj 
i dodijelili 11 stipendija srednjoškolcima i svim redovno upisanim 
studentima, za božićno novogodišnje blagdane socijalno ugroženim 
mještanima podijelili smo pakete u naravi, a umirovljenicima 300,00 
kuna, dok smo za svu djecu predškolske i osnovnoškolske dobi osigu- 
rali prigodne poklone sa slatkišima. 


Radilo se i na kulturnom planu; u suradnji sa AKUD-om ugostili 
smo Sinjsko pučko kazalište, osnovnoškolcima smo za blagdan Sv. Ni- 
kole osigurali gostovanje profesionalnog kazališta Merlin, a povodom 
božićno-novogodišnjih blagdana organizirali smo Božićni koncert u 
župnoj crkvi. 

Na kraju moram istaći da je općina Jesenje ispunila sve obaveze 
prema svojim dobavljačima, pružateljima usluga, udrugama, osnov- 
noj školi, crkvi i političkim strankama. Možemo slobodno reći da smo 
jedna od rijetkih općina koja servisira sve svoje obaveze na vrijeme te 
smo godinu završili pozitivnim poslovanjem. 


Vijećnici su izrazili zadovoljstvo aktivnostima načelnika, koje je re- 
zultiralo uspješnom poslovanju. Načelnik sa zahvalio svim vijećnicima 
na pomoći i uspješnoj suradnji jer bez svih nas takvi rezultati se ne bi 
mogli postići. 


IDEMO NA IZBORE 


U NAREDNA DVA MJESECA BIRAČI U REPUBLICI HRVATSKOJ 
NAJMANJE ĆE U DVA SLUČAJA IZACI NA IZBORE. 14. TRAVNJA 


U SVIBNJU BIRATI ĆEMO NAČELNIKE, ŽUPANA I VIJEĆNIKE 


LOKALNI IZBORI 19. SVIBNJA 


Zakonom o izboru općinskih načelnika, gradonačelnika, župana te čla- 


BIRAT ĆE ČLANOVE EUROPSKOG PARLAMENTA, A19. SVIBNJA 
OPĆINSKE NAČELNIKE, GRADONAČELNIKE | ŽUPANE TE OP- 
ĆINSKE; GRADSKE I ŽUPANIJSKE VIJEĆNIKE. NEĆE LI 19. SVIBNJA 
IZABRATI NAČELNIKE ILI ŽUPANE PONOVNO ĆE IZAĆI NA IZBO- 
RE 2. LIPNJA 


Hrvatska će od 1. srpnja 2013. godine postati 28. članica Eu- 
ropske unije, što među ostalim znači da ćemo birati i članove 
Europskog parlamenta. Zna se da ćemo ih imati ukupno 12, a 
da bi saznali njihova imena, Predsjednik Republike Ivo Josipo- 
vić raspisao je izbore koje će se održati u nedjelju 14. travnja. Na 
temelju posebnog zakona kandidiranje provode registrirane 
političke stranke i birači . Dok političke stranke u skladu sa svo- 
jim statutima predlažu kandidate, građani moraju prikupiti za 
svoju listu 5.000 potpisa. Bilo kako bilo za Europski parlament 
natjecat će se gotovo tredesetak listi sa svojih 12 kandidata. 


Prilikom doplaska na biračko mjesto svaki će birač dobiti 
poveći komad papira na kojem će biti navedene pojedinačno 
sve liste i sva imena kandidata. Birači će po prvi put prilikom 
glasovanja zaokružiti odabranu listu, ali i ime jednog od kan- 
didata sa te liste. Listić će biti pravovaljan i u slučaju ako birač 
zaokruži samo jednu od predloženih listi a ne i ime kandidata, 
dok će svi oni glasački listići na kojima će biti zaokružen redni 
broj ispred imena dva i više kandidata biti nevažeći. Isto će tako 
biti nevažeći listići na kojima će biti zaokružen redni broj ispred 
jedne liste a ime kandidata sa neke druge. Dakle samo glasova- 
nje će trajati nešto dulje nego obično jer će svaki birač morati 
pronaći listu za koju će se odlućiti kao i kandidata za kojeg će 
glasovati. 


Stranke i drugi predlagaći kandidacijskih listi kod određiva- 
nja članova Europslog parlamenta morati će poštivati volju bi- 
rača i u Parlament poslati one kandidate koji će od birača dobiti 
najveći broj glasova bez obzira na kojem će se mjestu naći na 
listi. Može tako biti izabran posljednji a ne i prvi sa liste.(vir) 


nova općinskih i županijskih vijećnika, predviđeno je da se izbori u pravilu 
održavaju svake četvrte godine u svibnju. Kako se predviđa, iako izbori još 
nisu raspisani, održat će se u nedjelju 19. svibnja. 

Općinski načelnici i župani, te njihovi zamjenici birat će se neposredno, 
dakle zaokruživanjem rednog broja ispred imena kandidata, dok će se vijeć- 
nici birati na temelju kandidacijskih listi koje imaju pravo predložiti političke 
stranke, koalicije političkih stranaka i građani kao nezavisne liste. Kandidate za 
općinske načelnike i župane, te njihove zamjenike mogu predložiti političke 
stranke ili se mogu kandidirati nezavisni pojedinci. Kada se radi o strankama 
one samostalno utvrđuju imena kandidata, dok nezavisni kandidati trebaju 
prikupiti određeni broj potpisa birača koji ih podržavaju. 

Kada se radi o listi za članove predstavničkih tijela, dakle za općinske i žu- 
panijske vijećnike koje predlažu građani valja prikupiti u jedinicama lokalne 
samouprave koje imaju od 1.000 do 2.500 stanovnika 70 potpisa, a u jedinica- 
ma koje imaju od 2.500 do 5.000 stanovnika 110 potpisa. Nezavisni kandidati 
za načelnike općina također trebaju prije podnošenja kandidature prikupiti 
određeni broj potpisa birača. U općinama do 2.500 stanovnika potreban broj 
je 100 potpisa, a u općinama do 5.000 stanovnika 150 potpisa birača. 


Zakon određuje i zabranu kandidiranja za članove predstavničkih tijela, 
općinskih načelnika i njihovih zamjenika. Tako kandidati ne mogu biti policij- 
ski službenici, djelatne vojne osobe, te službenici i namještenici u Oružanim 
snagama Republike Hrvatske. 


Kod predlaganja kandidata valja voditi i računa o odredbama nekih dru- 
gih zakona. Tako Zakon o ravnopravnosti spolova nalaže da na svakoj listi 
bude određeni broj osoba manjinskog spola. Stranke i građani koje neće po- 
štivati taj kriterij snosit će posljedice u vidu plaćanja novčanih kazni, za pod- 
nositelje kandidacijskih listi u jedinicama lokalne samouprave iznos kazne je 
20.000 kuna. 


Zakon o financiranju političkih stranaka i predizborne promidžbe predla- 
gačima kandidatura daje još jednu obavezu. Svaka stranka, koalicija stranaka 
ili pojedinac koji se kandidira mora otvoriti u banci posebni račun preko ko- 
jeg će biti evidentirani svi prihodi i rashodi namijenjeni izbornoj promidžbi. 
Račun moraju otvoriti najkasnije do dana podnošenja kandidature, a nakon 
završetka izbora moraju javno objaviti izvještaj o prikupljanju i trošenju sred- 
stava.(Vir) 

IZNJEŠTAJ O RADU NAČELNIKA OPĆINE JESENJE 
ZA RAZDOBLJE 01. SRPNJA 2012 DO 91. PROSINCA 2012. 


Nakon izrade projektne dokumentacije i provedenog postupka 
javne nabave započeli smo sa radovima na uređenju Doma kultu- 
re; sanirali smo kompletno krovište i stavili novi pokrov, zamijenili 
svu drvenu stolariju i izradili termo fasadu, svi radovi još nisu za- 
vršeni, no čim to vremenske prilike dozvole biti će kompletno za- 
vršeni. Možemo slobodno reći da je taj naš Dom kulture već sada 
jedan od najbolje uređenih i opremljenih domova u široj okolici. 
Izrađena je projektna dokumentacija i pokrenuti je postupak za iz- 
davanje građevinske dozvole za izgradnju novog vodospremnika u 
Gornjem Jesenju. Započeli smo turistički projekt Lovne staze Kra- 
pinskih neanderatalaca sa kojim smo se javili na natječaj Ministarva 
turizma koje nam taj projekt sufinancira sa 100.000,00 kuna. Preko 
natječaja Ministarstva regionalnog razvoja i fondova EU dobili smo 
sredstva u iznosu od 300.000,00 kuna za asfaltiranje nerazvrstanih 
cesta. Zbog postupka koji je potrebno provesti kako bi se izabrao 
najpovoljniji izvođač radova na asfaltiranju sa radovima smo počeli 
u jesen, iz tog razloga radovi nisu zavšeni u protekloj godini već će 
biti nastavljeni čim to vremenske prilike dozvole. Na Brdu smo na- 
kon otkupa zemljišta izveli zemljane radove koji prethode uređenju 
dječjeg igrališta, a čim vremenske prilike dozvole biti će montirane 
sprave koje su već kupljene. 


Preko programa javnih radova zaposlili smo sedmero naših 
sumještana koji su radili na uređenju mrtvačnice pa je kompletno 
obojena unutrašnjost i fasada te sva drvena stolarija na njoj. Na Cer- 
ju je obnovljen spomenik žrtvama Il svjetskog rata, očišćen je šo- 
der sa svih nogostupa i slivnika, očišćene su podrumske prostorije 
Doma kulture, na Brdu je od zaselka Jurišaki pa kroz Cerinske i Saške 
posječeno granje i drveće koje je visjelo na cestu te još niz manjih 
komunalnih akcija. 

Uređivali smo i groblje na kojem su izvedeni radovi na 17. polju 
gdje je izgrađeno 30 okvira te asfaltirane staze između njih. 


Susretali smo se i sa određenim problemima na koje nismo mo- 
gli utjecati, a jedan od najvećih je svakako suša koja kako kažu nije 
zabilježena u zadnjih više od stotinu godina. Iz tog razloga došlo je 
do pomanjkanja vode u određenim dijelovima naše Općine. Neka 
su izvorišta na našim lokalnim vodovodima gotovo presušila a re- 
zervnih izvora jačeg kapaciteta na našem području nema, iz tog 
razloga bili smo prisiljeni za neke zaselke osigurati dovoženje vode 
vatrogasnom cisternom i uvesti dnevne redukcije dok se stanje nije 
normaliziralo. 


Nakon nastalog stanja ubrzo smo krenuli u pregovore kako bi u 
suradnji sa Hrvatskim vodama osigurali financiranje izgradnje cje- 
vovoda iz smjera Zutnice prema Gornjem Jesenju.dovoljan dotok 
vode u naš vodovodni sustav priključenjem na Ovim priključenjem 
stvorili bi se uvjeti da u sušnim godinama nedostatak vode preuz- 
memo iz Krakomovog sustava i time dugoročno osiguramo pitanje 
vodoopskrbe. 


Provodili smo aktivnosti koje su direktno usmjerene prema na- 
šim sumještanima i po kojima smo poznati širom naše županije pa 
i šire; dodijelili smo potpore roditeljima novorođene djece, raspisali 
natječaj i dodijelili 11 stipendija srednjoškolcima i svim redovno 
upisanim studentima, za božićno novogodišnje blagdane socijalno 
ugroženim mještanima podijelili smo pakete u naravi a umirovlje- 
nicima 300,00 kuna, dok smo za svu djecu predškolske i osnovnoš- 
kolske dobi osigurali prigodne poklone sa slatkišima. 


Radilo se i na kulturnom planu; u suradnji sa AKUD-om ugostili 
smo Sinjsko pučko kazalište, osnovnoškolcima smo za blagdan Sv. 
Nikole osigurali gostovanje profesionalnog kazališta Merlin, po- 
vodom božićno-novogodišnjih blagdana organizirali smo Božićni 
koncert u župnoj crkvi. 


Na kraju moram istaći da je općina Jesenje ispunila sve oba- 
veze prema svojim dobavljačima, pružateljima usluga, udrugama, 
osnovnoj školi, crkvi i političkim strankama. 

Možemo slobodno reći da smo jedna od rijetkih općina koja 


servisira sve svoje obaveze na vrijeme te smo godinu završili pozi- 
tivnim poslovanjem. 


Edukacijsko-promidžbeni centar u Radoboju dobio 
uporabnu dozvolu 


PRVI U ŽUPANIJI 


Nakon gotovo godinu i pol radova na uređenju Edukacijsko- 
promidžbenog centra radovi su kompletno privedeni kraju, izvršen 
je tehnički pregled, te je Centar dobio uporabnu dozvolu. Naime, u 
studenom 2011. godine je u Radoboju potpisan Sporazum o surad- 
nji s Ministarstvom kulture vezano uz aktivnosti financirane sred- 
stvima zajma Svjetske banke za Projekt integracije u FU Natura 2000, 
a radilo se o projektu uređenja starog spremišta uz zgradu stare 
škole u Radoboju. Zgrada je površine 90 m2, te se nalazi u sklopu 
buduće Zavičajne zbirke i voćnjaka starih sorti voća Radobojski tr- 
nac. 


Ovaj objekt, prvi takve vrste u županiji, prvenstveno će služiti za 
prezentaciju prirodnih vrijednosti županije, održavanje raznih edu- 
kativnih radionica, predavanja i izložbi u sklopu Javne ustanove za 
upravljanje zaštićenim prirodnim vrijednostima KZŽ. Općina Rado- 
boj je zbog toga dodijelila objekt na korištenje Javnoj ustanovi na 
razdoblje od 30 godina bez naknade. Obzirom da će se objekt kori- 
stiti za ekološku edukaciju svih interesnih skupina s ciljem njihovog 
aktivnog uključivanja u zaštitu prirode, a posebno za obuku mladih 
čuvara prirode Krapinsko - zagorske županije i provedbu programa 
Skola u prirodi, prostor će biti opremljen edukativnom opremom 
kao što su vitrine sa eksponatima, mikroskopi, lupe i sl., kao i opre- 
mom za prezentaciju. 


Edukacijsko - promidžbeni centar je zajedno sa Zavičajnom 
zbirkom spojen u sustav grijanja i hlađenja pomoću toplinske pum- 
pe, opet prvim takve vrste u županiji. Prema mjerenjima potrošnje 
energije za grijanje i hlađenje koje je obavila Regionalna energetska 
agencija, ova je zgrada svrstana u C energetski razred što znači da je 
zgrada u zelenom području, odnosno da nema značajnijeg štetnog 
utjecaja na okoliš. Osim toga, za što lakši pristup invalidima izgra- 
đena je i posebna rampa. Uređenjem i opremanjem ovog objekta 
stvoreni su uvjeti za kvalitetniju prezentaciju i očuvanje područja 
europske mreže NATURA 2000, te budućeg regionalnog parka pri- 
rode Hrvatsko zagorje, što će ujedno doprinijeti, da Radoboj posta- 


STOTINU RUŽA ZA RADOBOJČANKE 


Ženska inicijativa Hrvatske narodne | 
stranke i Mladi HNS-a 8. ožujka pridru- 
žili su se obilježavanju Međunarodnog 
dana žena. Pripremili su stotinu ruža koje 
su u središtu Radoboja dijelili svojim su- / 
mještankama, čestitajući im praznik, uz 
želju da im se ostvare želje i da budu što 
uspješniji čimbenici društvenog, gospo- 
darskog i političkog života. 

Darovane su sa simpatijama prihvati- 
le ovu akciju članica i članova HNS-a, koja 
im je barem za kratko izmamila osmijeh. 


ne još zanimljivija turistička destinacija. 
Prisutni posjetitelji uživali su u 
komičnoj radnji koja se odvija 


h4 
DAN ZENA u tipičnoj seoskoj sredini gdje 


U organizaciji općine Jese- dvije obitelji dolaze u sukob 
nje i AKUD-a “Žensko kazalište" zbog otpadnih voda. Nakon 
u petak 8. ožujka proslavljen je predstave načelnik Ivan Maligec 
međunarodni praznik Dan žena. prisutnim pripadnicama ljepšeg 
U večernjem programu koji je spola čestitao je njihov dan, a na 
priređen u dvorani Doma kul- izlazu iz dvorane podijeljeno im 
ture u Gornjem Jesenju dram- je cvijeće. Nakon toga slijedilo je 
ska družina KUD-a Strahoninec prigodno druženje gostiju i nji- 
izvela je predstavu “Kanaliza- hovih domaćina koji su obećali 
cija autora Stjepana Škvorca. uzvratiti posjet. 

DVIJE ŽUPANIJSKE ZLATNE KUNE I NOMINACIJA ZA ZLATNU KUNU HRVATSKE 


OD MALE BRAVARSKE RADNJE 
DO NAJBOLJE FIRME 


gospodarske komore jedna od pet najboljih malih fir- 

Mi u Hrvatskoj i ove je godine nominirana kao takova 
za priznanje «Zlatka kuna». To prestižno priznanje nije primila jer 
ima i boljih, ali to ne umanjuje rezultate koje Dundo- promet iz 
Jazvina ostvaruje već gotovo tridesetak godina. Evo kako je sve 
počelo i kako su ostvarivani iz go- 
dine u godinu sve bolji rezultati. 


Poduzeće Dundo promet d.o.o. 
pravni je slijednik bravarsko-limar- 
ske radionice osnovane 1984 g. Te 
godine, uvidjevši da od bavljenja 
poljoprivredom nema boljeg ži- 
vota, Marijan Dunaj, gospodarski 
objekt preuređuje u radionicu i 
počinje sa djelatnošću - počinje 
proizvodnja lakih čeličnih _kon- 
strukcija, limenih pokrova i fasada, te bravarskih elementa od če- 
ličnih i aluminijskih profila. 1993 g. ukazala se prilika i počela je 
suradnja na malim poslovima za austrijskog kupca. 

Govoreći o daljnjem razvoju firme Marjan Dunaj kaže: 


«Uz vrlo teške trenutke, ogromno odricanje i zalaganje čitave 
obitelji, uspijevamo se održati i povećati proizvodnju za inozemne 
kupce. 1994 g. ulazimo u investicije - izradu novog proizvodnog 
pogona u Jazvinama (tada još nisu bile planirane poslovne zone), 
te, godinu dana kasnije, nabavu novih strojeva moderne tehnolo- 
gije. Pokazalo se to kao dobar poslovni potez koji rezultira pove- 
ćanjem proizvodnje i zapošljavanjem većeg broja radnika. Ne ula- 
žemo u druge, profitabilnije djelatnosti kao mnogi drugi, već sve 
ulažemo u modernizaciju proizvodnje i obuku svojih djelatnika. 


Trenutno, poduzeće ima na raspolaganju 800 m2 proizvod- 
nog prostora, 300 m2 skladišnog prostora i 1500 m2 vanjskog 
prostora. Zapošljavamo 34 djelatnika sa stalnim radnim odnosom 
i 5 djelatnika s ugovorom na određeni vremenski rok. 


90% svoje proizvodnje izvozimo na EU tržište. Konstantno 
povećavamo proizvodnju, a sve postižemo kooperativnim pristu- 
pom kupcima, kvalitetom proizvoda, poštivanjem rokova te kon- 
kurentnim cijenama. Prepoznatljivi smo i traženi kao partner, a u 
prilog tome govori i činjenica da smo dominantno usmjereni na 
FU tržište (Austrija, Švicarska). 


Zahvaljujući uspješnom radu svojih djelatnika, postižemo 
dobre rezultate praćene brojnim nagradama i priznanjima, od 
kojih posebno ističemo dvije “Zlatne kune" Hrvatske gospodar- 
ske komore Krapinsko-zagorske županije dodijeljene u kategoriji 
malih poduzetnika za 2005. i 2011. Godinu, a posebno smo po- 
nosni na nominaciju za dodjelu “Zlatne kune“ na državnoj razini 
28.02.2013, među 5 najboljih malih poduzeća u Hrvatskoj. 


Ds je firma Dundo-promet prema ocjeni Hrvatske 


zetničke vode. 


Pogled na zgradu poduzeća Dundo promet u Jazvinama. 


Općina Radoboj među ostalim može se ponositi sa 
svojim mnogobrojnim majstorima u domeni metalo- 
prerađivačke industrije. Poznato je da u krapinskom Je- 
dinstvu već godinama radi veliki broj stručnih metalaca 
iz Radoboja i da su neki od njih ostvarili vrhunske rezul- 
tate kao privatni poduzetnici. Jedan od njih je i Marjan 
Dunaj, koji je svoju profesionalnu karijeru također zapo- 
čeo u Jedinstvu, da bi potom krenuo u privatne podu- 


PLANOVI PODUZEĆA 


Planovi daljnjeg razvoja su proširenje proizvodnog i skladiš- 
nog prostora, povećanje kapaciteta u broju modernih strojeva, 
čime se omogućuju nova radna mjesta motiviranim mladim lju- 
dima. To se uklapa u dugoročne ciljeve poduzeća kao jednog od 
regionalnih lidera u implementa- 
ciji novih tehnologija i znanja, te 
usavršavanja procesa upravljanja 
kvalitetom. Sve ove planove lako 
bi ostvarili da imamo podršku lo- 
kalne vlasti koja ne prepoznaje 
probleme poduzetnika i nije svje- 
sna prioriteta u našoj sredini, pa i u 
Hrvatskoj općenito. 


Ukratko o naporima za prošire- 
nje proizvodnog pogona 

Kod prve promjene prostornog plana Općine Radoboj predali 
smo zahtjev za proširenje pogona - proširenje prostornog plana 
koji bi to omogućio. Zahtjev nam nije odobren, već nam je omo- 
gućeno proširenje samo na postojećoj čestici. 

Kod druge promjene prostornog plana, ponovno smo tražili 
isto, te smo dobili odgovor da se proizvodni pogon ne može ši- 
riti u krajolik zelene površine. Uz razna usmena objašnjenja nižih 
općinskih dužnosnika bliskih načelniku, dobivali smo i različita 
neargumentirana objašnjenja, pa je tako pozvan i predstavnik 
poduzeća A.PE d.o.o. koje radi promjene prostornog plana na 
razini Općine da nas na sjednici uvjeri vijećnike _da se zakonski 
ne možemo dobiti proširenje pogona. Nakon višestrukog obra- 
ćanja Općinskom vijeću, županu i županici, saborskoj zastupni- 
ci, Uredu prostornog planiranja Krapinsko-zagorske županije sa 
hrpom papira, bili smo prisiljeni angažirati arhitektonski biro iz 
Varaždina koji se bavi izradom prostornih planova za Varaždinsku 
županiju i šire, kako bi nam pomodli riješiti problem, tj. dokazati 
da je naš zahtjev opravdan i provediv. Nakon što smo im dokazali 
da je zahtjev moguće realizirati, Općinsko vijeće donosi odluku o 
promjeni prostornog plana kako bi se riješilo pitanje proširenja 
proizvodnog pogona Dundo promet. Ali, to nije sve, Odluka Op- 
ćinskog vijeća objavljuje se u Službenom glasniku 03.12.2012, sa 
40 dana zakašnjenja. Nadalje, rokovi temeljem odluke Vijeća, te 
rokovi dani od strane izvođača promjene prostornog plana, po- 
duzeća A.PE d.o.o, ne poštuju se. Po zadanim rokovima, promjena 
prostornog plana trebala bi se provesti do kraja svibnja, no, po 
svemu sudeći, a i temeljem odgovora načelnika na vijećničko pi- 
tanje, neće se provesti ni do kraja listopada. Nama je proširenje 
pogona trebalo prije dvije godine, a ne za dvije godine! 

Nažalost, to još nije sve. Zbog ogromne potrebe, bili smo pri- 
siljeni napraviti privremeni šator za skladištenje robe za kojeg 


Susret predstavnika Dundo-prometa: Mladen i Marjan Dunaj te 
Boris Licitar sa partnerima iz EU 

nismo mogli dobiti dozvolu jer takvo nešto nije predviđeno pro- 
stornim planom. Ali zato smo dobili posjet inspekcije na temelju 
prijave Općine Radoboj za nedozvoljenu gradnju takvog privre- 
menog objekta, a vjerujemo da će uslijediti i Rješenje o rušenju. 
Nije nam jasno, a ni mnogim drugima, da se u situaciji u ka- 
kvoj se mi u Hrvatskoj trenutno nalazimo ovakvo nešto događa, 
i da se razvoj jednog od rijetkih poduzeća koje stvarno uspješno 
posluje, ima trend razvoja i želi zapošljavati nove ljude, ne podr- 
žava.» Tvrtka Dundo-Promet godinama investira u modernu teh- 
nologiju, nabavu najsuvremenijih strojeva i obuku svojih radnika. 
Kooperativnim pristupom kupcima, kvalitetom , poštivanjem ro- 


Laser za rezanje metala- najmoderniji i ključni stroj u proizvodnji. 


kova isporuke te konkurentnim cijenama prepoznatljiva je i vrlo 
traženi partner što dokazuje činjenica da je dominantni izvoznik 
ito uglavnom na tržišta EU i Švicarske. 


Zahvaljujući tome zaposlenici dobivaju redovito plaće, a 
proračun Općine Radoboj znatne prihode. Sve su to prepoznali 
i odgovorni u Hrvatskoj gospodarskoj komori, dodijelivši Dundo- 
prometu po drugi put Zlatnu kunu kao najboljem malom podu- 
zeću u Krapinsko-zagorskoj županijii nominirajući je za dodjelu 
Zlatne kune na državnoj razini kao jednoj od pet najuspješnijih 
malih firmi u Hrvatskoj. ( vir) 


Jedan od uspješnih proizvoda Dundo-prometa. 

REPUBLIKA HRVATSKA 

KRAPINSKO ZAGORSKA ŽUPANIJA 
OPĆINA RADOBOJ 
OPĆINSKO VIJEĆE 


Klasa: 021-05/13-01/001 
Urbroj: 2140/04-13-07 
Radoboj, 01. ožujka 2013. 


Temeljem članka 5. Odluke o osnivanju Savjeta mladih Općine Radoboj (Službene glasnik Krapinsko- 
zagorske županije broj 23/09), Općinsko vijeće Općine Radoboj, raspisuje 


JAVNI POZIV 
za predlaganje kandidata za članove 
Savjeta mladih Općine Radoboj 


I. 
Savjet mladih Općine Radoboj osniva se kao savjetodavno tijelo Općinskog vijeća Općine Radoboj u 
cilju aktivnog uključivanja mladih u javni život općine Radoboj. 

ll. 
Savjet mladih ima 5 članova uključujući predsjednika i zamjenika predsjednika Savjeta, a mandat je 
2 godine. 


III. 
Kandidati za članove Savjeta mladih Općine Radoboj moraju ispunjavati sljedeće uvjete: 
- da imaju prebivalište na području Općine Radoboj 
- da su u životnoj dobi od 15 do 29 godina 
- da aktivno sudjeluju u radu neke od udruga mladih i udruga koje se bave mladima, učeničkog vijeća. 


IV. 
Pravo predlaganja kandidata za članove Savjeta mladih Općine Radoboj imaju: 
- udruge mladih i udruge koje se bave mladima 
- učenička vijeća 
- drugi registrirani oblici organiziranja mladih sa sjedištem na području općine Radoboj. 


V. 
Prijedlog za svakog kandidata obavezno sadrži sljedeće podatke: 
- naziv i sjedište ovlaštenog predlagatelja 
- ime i prezime kandidata, datum i godina rođenja, prebivalište 
- vlastoručno potpisanu izjavu kandidata o prihvaćanju kandidature 
- obrazloženje prijedloga 
- potpis ovlaštene osobe predlagatelja. 
Predlagatelj je dužan prijedlogu priložiti: potvrdu o prebivalištu kandidata, presliku rodnog lista ili 
domovnice, Izvadak iz Registra udruga za predlagatelja. 


VI. 
Prijedlozi s potrebnom dokumentacijom dostavljaju se osobno ili putem pošte na propisanom 
obrascu, u roku od 15 dana od dana objave poziva, na adresu: Općina Radoboj-Upravni odjel, Radoboj 
8, 49232 Radoboj. 
U razmatranje se uzimaju samo pravovremeni i potpuni prijedlozi kandidata. 


VII. 
Lista kandidata objavit će se na Oglasnoj ploči Općine Radoboj. 
Općinsko vijeće Općine Radoboj, na temelju liste kandidata bira članove Savjeta mladih tajnim 
glasovanjem, na način propisan Poslovnikom o radu Općinskog vijeća. 


PREDSJEDNIK 

Općinskog vijeća Općine Radoboj, Alojz I 


POLITIČKIM STRANKAMA SREDSTVA IZ PRORAČUNA 


Prema odluci Općinskog 
vijeća političke stranke koje 
imaju vijećnike u Općinskom 
vijeću imaju pravo na odre- 
đenu naknadu za svoj rad. 
Ukupno je za tu namjenu 
izdvojeno 13.000 kuna za 
2013. godinu. 


Prema utvrđenim  kri- 
terijima za svakog se člana 
dobiva određeni iznos, a one 
stranke koje imaju i vijećnice 
dobivaju nešto više. Tako Po- 
družnica HDZ-a Radoboj ima 
pravo na ukupno 3.977,41 
kuna, jer imaju ukupno 4 vi- 


jećnika od toga jednu vijeć- 
nicu. Isti iznos dobit će i SDP, 
jer ima isti broj vijećnika i 
vijećnica. HNS ima također 
4 člana Općinskog vijeća, 
ali 2 vijećnice pa će dobiti 
4.074,42 kune, a HSS za jed- 
nog vijećnika dobiva 970,10 
kuna. 


Ova su sredstva predvi- 
đena za redovitu djelatnost 
stranaka, dok se o financira- 
nju izbornih troškova donosi 
posebna odluka u skladu sa 
preporukama Vlade i Držav- 
nog izbornog povjerenstva. 


OBAVIJEST ČLANOVIMA 
VINOGRADARSKE UDRUGE 


ARADOBOJSKI PAJDAŠI" 
ZA OGJENJIVANJE 
VINA 


U subotu 6. travnja 
2013. obavit će se ocjenji- 
vanje vina članova Udru- 
ge vinogradara i vinara 
»Radobojski pajdaši“ Ocje- 
njivanje vina provesti će 
komisija predvođena prof. 
Zdenkom Ivankovićem 
dipl. ing. agr., redovnim 
profesorom na agronom- 
skom fakultetu u Zagrebu. 


Mole se članovi Udruge 
da svoje uzorke, (po dvi- 
je boce), dostave u petak 
05. travnja 2013. godine u 
prostorije Stare hiže na Ra- 
dobojskim Bregima u vre- 
menu od 17,00 do 20,00 
sati. Kotizacija po uzorku je 
40,00 kuna. 


NAJBOLJIM STUDENTIMA 
OTPIS KAMATA 


Općina Radoboj kao dio 
pomoći studentima sa svo- 
jeg područja omogućava 
dobivanje povoljnih  stu- 
dentskih kredita. S ciljem 
da nagradi najuspješnije 
Općinsko vijeće donijelo 
je odluku o sufinanciranju 
kamata na povlaštene stu- 
dentske kredite. 


Sufinanciranje iznosi od 
100 do 20% ovisno o ostva- 
renoj prosječnoj ocjeni. 

Tako će studenti koji 
imaju prosjek ocjena izme- 
đu 4,80 i 5,00 biti u potpu- 
nosti oslobođeni plaćanja 
kamata, a oni s prosječnom 
ocjenom od 4,00 mogu ra- 
čunati na 20% smanjenja. 
Kamate će Općina sufi- 
nancirati nakon što počne 
otplata kredita i nakon što 
korisnik podnese zahtjev za 
otpis. 


“38 

VIŠE KIŠE I SNIJEGA NEGO SUNCA 


Mjesec ožujak po tradiciji 
je prvi proljetni mjesec u ko- 
jem se na ovim našim prostori- 
ma užurbano obavljaju radovi 
u vinogradima, voćnjacima i 
vrtovima. No, ove godine sve 
je to uglavnom izostalo. Malo 
lijepih dana, a puno kiše, hlad- 
nog vremena i snijega većinu 
je vinogradara, voćara i ostalih 


. 

Iradobojski zalasci sunca u rano proljeće mogu biti zadivljujući. 


koji se još uvijek bave poljo- 
privredom udaljilo od predvi- 
đenih aktivnosti. 


Zbog visokih nanosa sni- 
jega još je dosta vinograda 
neobrezanih, a zbog hladnog 
vremena, snijega i prekomjer- 
ne vlage ni voćke nisu pripre- 
mljene za novu rodnu godinu, 


_ 


Sredinom ožujka, točnije na dane fašnika i pepelnice stigla nam je 
nova količina snijega, što se lijepo vidi na mjesnom groblju u Rado- 


boju. 


da ne spominjemo vrtove i 
oranice gdje su barem za sada 
onemogućeni bilo kakovi ra- 
dovi.No, priroda ide svojim 
ustaljenim ritmom. Cvjetni 
vjesnici proljeća ne mare puno 
za snijeg i svaku i najmanju 
mogućnost iskoriste da pokažu 
dolazak proljeća. Tu su i ptice, 
koje su na svom putu seobe 


zastanu na našim voćkama, 
livadama i drugim prostorima 
da se odmore i nahrane, a do- 
maća perad čudom se čudi što 
još uvijek mora hodati po du- 
bokom snijegu. 


Evo kako to izgleda zabi- 
lježeno našim fotoaparatom. 


voćnjake za mjesto odmora odabrale raznovrsne ptice selice, a našlo 
se tu i domaćih vrsta kao što su djetlići i grlice. 


Radobojsko-Jesejanski list br. 52 / Godina VI. / 27. ožujka 2013. 


9“ 


SNIJEGU KIŠI I SUNCU 


Kada će već jednom otići taj snijeg? Pitaju se kokoši i purani, koji tra- 
že priliku za ispašu na otvorenom. 


Evo i jaglacima prilike da se pokažu ispod snijega. 


ZIMA JE TRAJALA PET MJESECI - DOLAZI PROLJEĆE 


Nakon više godina blagih zima na našem području, većina ljudi 
povjerovala je dijelu znanstvenika koji predviđaju da će nas zade- 
siti globalno zatopljenje kojim bi nad našim područjem nestalo 
snježnih padalina. Ovogodišnja zima ne govori tome u prilog jer je 
od prvog snijega koji je pao 27. na 28. listopada prošlo gotovo pu- 
nih 5 mjeseci. Pamtit ćemo je kao jednu od najdužih u posljednjih 
nekoliko desetljeća. U tom razdoblju zabilježeni su kraći periodi 
toplijeg vremena iza prvog snijega i za vrijeme božićno-novogo- 
dišnjih blagdana; svo ostalo vrijeme obilježilo je obilje padalina, 
osobito snijega. Ipak, temperature nisu bile ekstremno niske pa 
smo nekako lakše izdržali. Veće probleme, a i štete, prvi snijeg je 
nanio poljoprivrednicima jer su se pod njegovim teretom lomile 
grane voćaka, a u šumama je povaljeno dosta stabala. 

No poljoprivrednicima to i nije jedini problem; kasni se s obre- 
zivanjem vinograda i voćaka, na većem dijelu oranica zbog velike 
vlage nije izvršeno zimsko oranje - praha, a kako stvari stoje, još će 
trebati proći vremena da se uopće može krenuti u obradu tla koje 
je prekomjerno natopljeno. U prošlogodišnjem 48. broju Radoboj- 
sko-Jesejanskog lista spomenuli smo narodnu uzrečicu kako “ljeto 
bogato vrganjima donosi dugu i oštru zimu", koja se pokazala toč- 
nom. No kalendarskim dolaskom proljeća temperature su u brzom 
porastu, dani su dulji pa je i za nadati se da će priroda učiniti svo- 
je kako bi mještani mogli početi proljetne radove u vinogradima, 
voćnjacima, vrtovima i oranicama. 


GRANČICE ZA CVJETNICU 
PRIGODNA AKCIJA PODRUŽNICE HNS RADOBOJ 


Ženska inicijativa i Mladi 
podružnice HNS-a Općine Ra- 
doboj , u nedjelju 24. ožujka 
na blagdan Cvjetnice , još su 
jednom ugodno iznenadili sve 
koji su se zatekli u središtu 
Općine, prilikom odlaska na 
nedjeljnu misu. Djelili su im 
grančice za nošenje na blago- 


slov te prigodne poklone koje 
su sami izradili. Kao i prilikom 
svih dosadašnjih i ova je akci- 
ja dobro prihvaćena od strane 
mještana, koji su sa osmjehom 
zahvalivali organizatorima na 
poklonima, čestitajući si uza- 
jamno Uskrsne blagdane. 


€ o 

Općina Radoboj će svakom kućanstvu na svom području darovati 
štednu žarulju 


ŠTEDNA ŽARULJA ZA SVAKO DOMAĆINSTVO 


Općina Radoboj već nekoliko godina u svim svojim projekti- 
ma maksimalnu pažnju posvećuje njihovom većem usklađivanju 
sa najvišim ekološkim standardima. U tom svjetlu je izvršena i re- 
konstrukcija stare škole u kojoj će biti smještena Zavičajna zbirka te 
obližnje spremište u kojem će se nalaziti Promidžbeno edukacijski 
centar Javne ustanove za upravljanje zaštićenim prirodnim vrijed- 
nostima KZŽ. Uz to, u općini se dijelom postavila energetski efikasna 
rasvjeta, a nastavak tog projekta se očekuje u narednim godinama. 
Kako bi se što više osvijetilo stanovništvo i samim time dalo dodatni 
doprinos razboritom trošenju i upravljanju energijom, Općina Rado- 
boj osmislila je novi projekt - Štedna žarulja za svako kućanstvo u 
općini. U suradnji sa generalnim zastupnikom OSRAM-a za Republi- 
ku Hrvatsku, poduzećem Elektrokovina, razmotrene su opcije kako 
dati najbolji doprinos istovremenoj uštedi energije te očuvanju na- 
šeg okoliša. Kroz njihovo višegodišnje iskustvo te trendove koji su 
prisutni u Europskoj Uniji, Općini je sugerirana nabavka posljednje 
generacije halogenih žarulja. One stvaraju uštedu unergije od 30- 
ak % za razliku od štednih koje imaju uštedu od oko 75% energije, 
ali imaju vrlo važnu karakteristiku da ne sadržavaju živu kao prave 
štedne žarulje. Stoga su puno prihvatljivije za kasnije zbrinjavanje, 
te postoje naznake da će upravo halogene žarulje predstavljati al- 
ternativu u prijelaznom razdoblju do potpunog prelaska na žarulje 
sa LED diodama. 


Ovaj članak služi prvenstveno za informiranje mještana Rado- 
boja o provođenju ove akcije. Kao prvo i najvažnije pitanje koje se 
uvijek postavlja jest koliko će to koštati. Svako od otprilike 1000 
kućanstava će žarulju dobiti potpuno besplatno i neće biti dužni 
ništa platiti. Jedino što se od stanovnika Radoboja očekuje jest da 
zamijene svoje postojeće obične žarulje sa novim halogenim, po 
mogućnosti na mjestima gdje ih najviše koriste, najčešće kuhinjom 
ili dnevnim boravkom. To bi im također trebalo pomoći u smanjenju 
troškova električne energije. 


Potpisivanje ugovora o suradnji sa poduzećem Elektrokovina će 
biti organizirano početkom mjeseca travnja, te će nakon toga početi 
distribucija žarulja po kućanstvima. Distribuciju će obavljati volonte- 
ri koji su na stručnom osposobljavanju u Upravnom odjelu Općine, 
a osim što će obavljati distribuciju oni će i svima kojima će to biti 
potrebno obaviti zamjenu žarulje. Očekujemo da će provedba akcije 
trajati otprilike 15 dana, te bi u tom roku svako kućanstvo trebalo 
dobiti svoju žarulju. o dodatnim informacijama moći ćete se informi- 
rati u Općini na broj 349-110, u Staroj hiži na broj 350-118 ili internet 
stranici Općine Radoboj. (M. M.) 

DOBROVOLJNO VATROGASNO DRUŠTVO GORNJA ŠEMNICA ODR- 
ŽALO IZBORNU SKUPŠTINU 


MARIJAN LOVRENČIĆ ! DALJE PREDSJEDNIK 


Članovi Dobrovoljnog vatrogasnog društva Gornja Šemnica 
održali su u petak 15. veljače 2013., 62. redovnu izborno - izvještajnu 
Skupštinu. Na Skupštini su prisustvovali i predstavnici prijateljskih 
dobrovoljnih vatrogasnih društava: Radoboj, Jazvine, Mihovljan, 
Donja Šemnica, Gornje Jesenje, Krapina, Đurmanec, Prostovoljno 
gasilsko društvo Pristava pri Mestinju iz Slovenije, predstavnik Va- 
trogasne zajednice Krapinsko zagorske županije Ivica Glas, te pred- 
stavnik MK Borje i ŠUG Gornja Šemnica. 


Dobrovoljno vatrogasno društvo Gornja Šemnica trenutno broji 
75 članova, od čega 27 članova vatrogasne mladeži i djece. Vozni 
park društva se sastoji od TAM 80 vatrogasnog vozila za prijevoz 9 
osoba, odgovarajuće opreme, te ima spremnik s 400 litara vode i 
ugrađenu pumpu. Drugo vozilo je šumsko, Unimog 1300, s ugrađe- 
nim spremnikom za vodu i pumpom. S obzirom da su natjecateljska 
odjeljenja društva vrlo aktivna i kontinuirano rade godinama, po- 
sebno djeca, a od prošle godine i ženska i muška ekipa, plan društva 
je nabaviti vozilo za prijevoz ljudstva. A sve u svrhu da bi se ekipama 
omogućio adekvatniji i sigurniji prijevoz, te im omogućili ostvariva- 
nje određenih rezultata. 

Uz prisutnost 34 člana društva, Skupština DVD-a Gornja Šemnica 
jednoglasno je izabrala novo rukovodstvo, za predsjednika ponov- 
no je izabran Marijan Lovrenčić, a za njegovog zamjenika Branko Ri- 
sek. Tajnica ostaje Sonja Grobotek, a za blagajnika je izabran Marko 
Veseljak. Zapovjednik ostaje Josip Tepuš, a zamjenik zapovjednika 
Tomislav Vuzem. 


Na Skupštini je jednoglasno donijeta odluka o bratimljenju 
sa slovenskim društvom PGD Pristava pri Mestinju. Povelja odnosno 
Listina potpisana je na njihovoj Skupštini 23. veljače 2013. Potpi- 
sivanju Povelje su uz predsjednika DVD-a Šemnica Gornja Mrijana 
Lovrenčića i zamjenika Brnka Riseka prisustvovale i ženske članice 
Jelena Veseljak, Petra Vuzem i Lucija Herak.(S.G.) 


GLUMAC LJUBOMIR KEREKEŠ 
U RADOBOJU 


U okviru 6. glumačkog fe- 
stivala Krapina po prvi put će se 
jedna kazališna predstava održati 
i u Radoboju. Na prijedlog pred- 
sjednika kulturne udruge GFUK, 
glumca Adama Končića, načelnik 
Općine Radoboj Anđelko Topo- 
lovec, donio je odluku da troško- 
ve održavanja kazališne priredbe 
u Radoboju snosi Općina, pa je 
tako omogućeno velikom bro- 
ju naših sumještana da dođu na 
predstavu. Glumac Ljubomir Ke- 


rekeš sa još četvoricom glumaca 
gostovat će u Radobojskoj sport- 
skoj dvorani 17. travnja u 20 sati 
s predstavom Skupština. 

Kako je ovogodišnji glumač- 
ki festival u Krapini i u znaku 
naše književnice Side Košutić, 
čiji će portret na dar dobiti sve 
kazališne skupine koje će sudje- 
lovati na GFUK-u, eto još jedno 
razloga više da u što većem broju 
dođemo 17. travnja na kazališnu 
priredbu u Radoboj. 


RADOBOJSKI VATROGASCI DOBILI 
JOŠ JEDNO VOZILO 


Zahvaljujući suradnji zagorskih i francuskih vatrogasaca u Kra- 
pinsko - zagorsku županiju stigla su iz Francuske tri navalna vozila i 
tri kombija. Svečana primopredaja vozila bila je u Krapini 1. ožujka, 
a Vatrogasna zajednica KZŽ donijela je odluku da se navalna vozila 
dodjele Javnoj vatrogasnoj postrojbi Krapina, te DVD-ima Gornja 
Stubica i Veliko Trgovišće, dok su kombi vozila dobila DVD Batina, 
Benkovo i Radoboj. 


OSPOSOBLJEN NOVI ČASNIČKI 1 DOČASNIČKI KADAR DVD-A JESENJE 


U zimskim mjesecima održavaju se tečajevi za osposobljavanje vatrogasaca koje orga- 
nizira vatrogasna zajednica Krapinsko-zagorske županije. Osposobljavanje za stručno zvanje 
vatrogasni časnik održano u Klenovcu_koje je trajalo 100 nastavnih sati, pohađalo je i troje 
kandidata iz DVD-a Gornje Jesenje: Mirko Buzina, Danijel Kranjčec i Ivan Jedvaj. Sva trojica su 
nakon pohađane nastave s uspjehom položila ispit i stekli stručno zvanje za vatrogasce s 
posebnim ovlastima i odgovornostima - “vatrogasni časnik“. Paralelno s tim tečajem održan je 
tečaj za zvanje vatrogasnog dočasnika. Domaćin tog tečaja bio je DVD Krapina. Predavači na 
tečaju bili su djelatnici JVP-a Krapina, a polaznici tečaja kandidati iz okolnih DVD-a: Krapina, 
Đurmanec, Jesenje, Jazvine, Pavlovec, Mače. Nakon pohađanja nastave u trajanju od 83 na- 
stavna sata, uključujući i vježbe, svi kandidati ispunili su uvjete i pristupili ispitu koji je održan 
17. ožujka. Praktični dio ispita održan je na poligonu JVP-a Krapina, a pismeni dio ispita u 
prostorijama Mjesnog odbora Mihaljekov Jarek. Iz DVD-a Jesenje ispit su uspješno položili: 
Bosak Matija, Cvrtila Zoran, Fruk Neven, Habjanec Tomislav, Jedvaj Radovan, Katalenić Kruno- 
slav, Kišić Miroslav, Kranjčec Martin, Smiljanec Neven i Nikola, Turniški Dubravko i Habjanec 
Ivan. Svih 12 polaznika steklo je zvanje vatrogasnog dočasnika te će kao i časnici svoje stečeno 
znanje koristiti prilikom rukovanja opremom, prenositi ga na ostale članove DVD-a, a poseb- 
no primijeniti na vatrogasnim intervencijama. 

Svim polaznicima na uspješno položenom ispitu za vatrogasnog časnika čestitali su za- 
povjednik VZ KZŽ Marjan Lovrenčić koji je polaznicima predao uvjerenja o položenom ispitu i 
stečenom zvanju te u ime domaćina predsjednik DVD-a Krapina Zoran Gregurović. 

NOVOSTI IZ OŠ SIDE KOŠUTIĆ RADOBOJ 


ŽUPANIJSKO NATJECANJE OSNOVNIH ŠKOLA IZ KEMIJE 


MIHAEL GRMOVŠEK NAJBOLJI U ŽUPANIJI 


Županijsko natjecanje iz kemije ove se godine održalo 15. ožuj- 
ka u OŠ Side Košutić Radoboj. 


Prisustvovalo je 22 učenika iz 10 škola. Svoje su znanje djeca 
pokazala u dvije kategorije. 


U kategoriji sedmih razreda 1. mjesto je pripalo Valentinu Kun- 
šteku iz OŠ V. Kovačića iz Huma na Sutli, 2. mjesto Sari Barukčić 
iz iste škole dok je 3. mjesto zauzela Martina Cvrk iz OŠ Krapinske 
Toplice. 


U kategoriji osmih razreda 1. mjesto je pripalo Mihaelu Grmov- 
šeku iz OŠ Side Košutić Radoboj , 2. mjesto Bartolu Rodu ,OŠ A. Ko- 
vačića iz Zlatara, a treće Sandri Petreković iz OŠ Belec. 


Naš je Mihael opet pokazao da uporan rad, savjesnost i odgo- 
vornost daju vrhunske rezultate. 


Na natjecanju je sudjelovao i David Vuzem također učenik Oš 
Side Košutić i zauzeo 7. mjesto u kategoriji osmog razreda. 


Oba su učenika vrsni mladi kemičari koji služe kao primjer djeci 
nižih razreda koja sa zanimanjem proviruju kroz učionicu kemije 
očekujući da se nešto zadimi ili eksplodira dok Mihael i David upor- 
no eksperimentiraju i ispisuju beskonačan niz kemijskih jednadžbi 
po ploči. 

Škola domaćin pripremila je u suradnji s ravnateljicom Javne 
ustanove za upravljanje zaštićenim prirodnim vrijednostima na 
području Krapinsko-zagorske županije, gđom. Dijanom Klasić za- 
nimljivo predavanje i prezentaciju o Edukacijsko-promidžbenom 
centru u Radoboju. 

Zahvaljujem učenicima i djelatnicima naše škole koji su pomo- 
gli da se svi sudionici natjecanja ugodno provedu i napuste našu 
školu i općinu puni dojmova. Ujedno zahvaljujem i svim donatori- 
ma koji su sitnicama razveselili natjecatelje. 


Učenicima koji budu pozvani na državnu razinu natjecanja že- 
limo puno uspjeha. Učiteljica Sanja Dunaj 


Priprema i uređuje: Jasenka Marmelić 


ŽUPANIJSKO NATJECANJE IZ FIZIKE 


U srijedu, 27. veljače u OŠ Viktora Kovačića Hum na Sutli odr- 
žano je županijsko natjecanje iz fizike na kojem je sudjelovalo 15 
osmaša. 

Osnovnu školu Side Košutić Radoboj predstavljala su dva uče- 
nika: Mihael Grmovšek i David Vuzem. Mihael je osvojio četvrto, a 
David osmo mjesto. 

Čestitke na postignutim rezultatima! 


Dubravka Kiseljak Hmelina, prof. fizike 


Županijsko natjecanje iz 
bELIDAE jezika 


U ponedjeljak, 4. 
ožujka 2013. u OŠ Belec 
održano je županijsko 
natjecanje iz njemač- 
kog jezika. Osnovnu 
školu Side Košutić 
Radoboj predstavljao 
je učenik 8.b razreda 
David Vuzem. U konku- 
renciji od 18 učenika iz 
cijele županije David je 
osvojio 6. mjesto. 

Čestitamo mu na 
postignutom rezultatu 
i želimo puno sreće u 
daljnjem školovanju! 

Učiteljica njemač- 
kog jezika, Dijana Šal- 
ković. 


100 GODINA HLAPIĆA & 


Ove se godine u organizaciji Hrvatske udruge istraživača 
dječje književnosti održava manifestacija Hlapić 2013. po- 
vodom 100 godišnjice objavljivanja knjige Čudnovate zgode 
šegrta Hlapića (1913. - 2013.). Cilj te manifestacije je 
afirmirati vrijednosti Šegrta Hlapića koje se nude hrvatskoj 
djeci. 

U cijeloj će se zemlji održavati razne aktivnosti, znan- 
stvena i kulturna događanja posvećena liku i djelu Ivane Br- 
lić-Mažuranić. Školska knjižnica OŠ Side Košutić Radoboj & 
se priključila prigodnim kvizom za treći razred. Učenici su se 
podijelili u dvije skupine i strpljivo odgovarali na pedesetak 
pitanja o djelu. 

Sva su pitanja dobila točne odgovore, a samo je brzina 
odgovaranja presudila o pobjedniku. Tako su učenici pokazali 
da su vrhunski poznavatelji Hlapića i njegovih dogodovština. 
Jasenka Marmilić 

DAN SIGURNIJEG INTERNETA 


U mjesecu veljači, od 11. do 22. veljače s učenicima od pe- 
tog do osmog razreda provodili smo različite aktivnosti vezane uz 
obilježavanje Dana sigurnijeg Interneta. Raspravljali smo o opa- 
snostima na Internetu, ali i o,dobrim“ stranama interneta. 

PREPORUKE 

a) informiranje i razvijanje kritičkog stava učenika prema opa- 
snostima na internetu, 

b) poticanje učenika na odgovorno ponašanje, 

c) preporučena im je igra Radoznalci u akciji — ,Sigurniji Inter- 
net za djecu i mlade“ - Zaštita osobnih podataka 

d) prepoznavanje opasnosti na internetu, 

e) odgovornije se ponašati na internetu, 

f) svakodnevno se pojavljuju novi virusi, crvi, trojanci... i nove 
inačice postojećih, 

9) potrebno je imati redovno obnavljan novim verzijama anti- 
virusni program na računalu (Norton, Nod32...), 

h) potrebno je koristiti se podatkovnim medijima provjerenih 
izvora, 


i) provjeravati USB stickove kad ih stavljamo u računalo 
Dodatni materijal: 


- za djecu do 9 godina - http://www.ucitelji.hr/Portals/0/ 
SID2012/Pravila%20-%20listic1.pdf 


- za djecu 9 — 12 godina - http://www.ucitelji.hr/Portals/0/ 
SID2012/Pravila%20-%20listic%202.pdf 


- za djecu od 12 i više godina - http://www.ucitelji.hr/Por- 
tals/0/SID2012/Pravila%20-listic%203.pdf 


Pošto smo pogledali nekoliko videa o sigurnosti i zaštite djece 
na Internetu, istaknuli opasnosti naglašavajući da su virusi danas 
najveći problem interneta tj. da su to programi koji štetno djeluju 
na računalo i da svako računalo bez zaštite, u prosjeku nakon 5 
minuta što je spojeno na internet, ima neku vrstu štetnoga pro- 
grama, učenici su trebali napraviti strip, crtež, igrokaz, prezentaci- 
ju, ... (opasnosti i sigurnost). Radovi su stavljeni na pano i školsku 
stranicu. 


ZAKLJUČAK 

Učenici su: 

- proučili nekoliko mrežnih stranica, 

- pogledali nekoliko video materijala o sigurnijem internetu, 


- podsjetili se da sadržaje koje koriste kao izvor svog rada mo- 
raju navesti 


Naglasili smo da treba voditi računa da ne preskoče neku 
od opasnosti koja nam prijeti s obzirom na ponašanje na mreži: 
stranice neprikladnog sadržaja, odavanje osobnih podataka, zlo- 
stavljanje na mreži, neprikladno ponašanje na društvenim mreža- 
ma... Opasnosti koje prijete računalu uključuju viruse i špijunske 
programe. Neke od opasnosti prijete i nama i računalima, primje- 
rice, stranice neprimjerenog sadržaja. 

Nadam se da će učenici biti pažljivi i odgovorni u donošenju 
odluka na mreži upravo na način kako su to i istaknuli svojim ra- 
dovima. Izdvojila bih naš moto kojeg učenici gotovo svake go- 
dine istaknu na plakatu ili prezentaciji, a to je ,Sigurnosti nikad 
dosta!“ Ivanka Švaljek, učiteljica informatike 


USUSRET USKRSU 


U tjednima pred nadolazeće uskrsne blagdane u OŠ Side 
Košutić Radoboj održavale su se radionice izrade prigodnih ukrasa. 
Učenici su marljivo prionuli ukrašavanju pisanica, izradi proljetnih 
ukrasa i cvijeća te tako doprinijeli proljetnom ugođaju u školi. 
»Radobojska škrinjica“ i učenici 4.a imali su uskrsnu radionicu 
13. 3. 2013. godine. Izrađivali su uskršnje čestitke, oslikavali 
pisanice, izrađivali proljetnice, ukrašavali proljetne grančice te 
izrađivali uskršnje aranžmane. Radovi su izloženi u holu škole, a 
17. 2. 2013. uređen je prodajni štand kod crkve. Isti planiramo i za 
24. 3. 2013. godine. Naše radove dopunili su učenici 5.a crvenim 
ružama, ,,Ekološka sekcija“ sa cvjetićima i pisanicama kao i sekcija 
»Marljive pčelice“ sa čestitkama i aranžmanima. 

Uz ugodno druženje i kreativan rad, zajedno se veselimo 
dolasku Uskrsa i proljeća. 

Sretan Uskrs svim mještanima žele vrijedne ruke učeničke 
zadruge ,,Radobojski guci i trpuci“. 

Učiteljice: Dragica Pospiš, Sanja Dunaj i Ivanka Švaljek 


A" 


U subotu 16.3.2013. održalo se gradsko natjecanje podmlat- 
ka i mladeži Crvenog križa u pružanju prve pomoći u OŠ Augusta 
Cesarca u Krapini. Ekipa podmlatka OŠ Side Košutić Radoboj, pod 
vodstvom pedagoginje Ivane Trtoman, sudjelovala je u sastavu: 
Hana Horvat, Ivana Vuzem, Lucija Kunštek, Tajana Vidović, Anama- 
rija Žun i Petra Novački. 


Prvo mjesto u kategoriji podmlatka osvojila je ekipa osnov- 
ne škole ,Ljudevit Gaj“ iz Krapine sa osvojenih 104,4 od ukupno 
mogućih 120 bodova, 
drugo mjesto ekipa 
osnovne škole Augu- 
sta Cesarca Krapina sa 
103,1 i treće mjesto 
ekipa osnovne škole 
Side Košutić Radoboj 
sa 101,3 boda. 

Čestitamo — učeni- 
cima na postignutim 
rezultatima. 

Ivana Trtoman, pe- 
dagoginja 


DAN SIDE KOŠUTIĆ 


Povodom 111. godišnjice rođenja Side Košutić (20. 3. 1902. 
— 13. 5. 1965.) u našoj smo školi održali njen dan. Obilježen je 
na satovima hrvatskog jezika i glazbene kulture, čitanjem i pje- 
vanjem Sidinih pjesama. 


Učenici šestih razreda sudjelovali su u kvizu posvećenom 
životu i djelu književnice, a koji je 19. ožujka održan u knjižni- 
ci. 6.a razred predstavljali su: Lorena Potočki, Adriana Hlebec, 
Lucija Sajko, Barbara Rihtar i Sven Šakotić dok su ekipu 6.b 
razreda činili Kristina Kranjčec, Klaudija Zun, Dominik Kise- 
ljak, Helena Horvat i Marija Kiseljak. 

Nakon što su u ugodnoj atmosferi učenici riješili dobivene 
zadatke, okrijepili su se čekajući rezultate. Za nijansu boljim 
poznavateljem književnog rada Side Košutić pokazala se ekipa 
6. a razreda. 

Knjižničarka je čestitala svima na sudjelovanju te podije- 
lila priznanja i simbolične nagrade. Uz druženje i učenje smo 
se prisjetili naše Side Košutić i doprinijeli promicanju njenog 
imena i stvaralaštva. Jasenka Marmilić 


1 Radobojsko-Jesejanski list br. 52 / Godina VI. / 27. ožujka 2013. 


NOVOSTI IZ OŠ JESENJE 


NA KRAJU ZIME ... 
NEMA KRAJA SNIJEGU... 


I tako se 14. ožujka 2013. na odlasku zime Jesenje ponov- 


no našlo prekriveno obilnim snježnim pokrivačem. Kod OŠ 
Gornje Jesenje do 14 sati napadalo je 10 centimetara snijega. 
Zahvaljujući ažurnosti zimske službe naše Općine, promet se 
odvijao bez većih poteškoća. 

Nadamo se da neće više biti snježnih iznenađenja, no pro- 
gnoze nam baš ne idu u korist. (etv) 


Priprema i uređuje: Erika Tušek Vrhovec 


DANI HRVATSKOG JEZIKA 


Dani od 11. do 17. ožujka, svake godine, proglašavaju se 
Danima hrvatskoga jezika, a u povodu obljetnice Deklaracije 
o nazivu i položaju hrvatskoga književnog jezika (iz 1967. go- 
dine), a u svrhu 
promicanja _ či- 


stoće hrvatsko- TE EL 
ga jezika u jav- 


LEGRAM iz 


noj uporabi. === 

U protekla DEKLARACIJA LoŽAni MIR HUMANOST 1 
e tjedna, u (+ LEV RVGEBG MEDU NARODIMA 
= O polana KNJŽEVNOGJEZIKA 


hrvatskog _jezi- 
ka i programa 
rada knjižni- 


NESPORAZUM 
LILI 
ORANICOM 


Nacionalna kampanja 
“Sigurniji internet za djecu i 
mlade" 


OŠ Gornje Jesenje uključila se u nacionalnu kampanju 
“Sigurniji internet za djecu i mlade“ čija je ovogodišnja tema 
su on-line prava i odgovornosti. Učiteljica informatike Erika 
Tušek Vrhovec tijekom mjeseca ožujka održala je predavanja 
s radionicama za učenike od 1.-4.razreda, te učenike 5., 6., 7. 
i 8.razreda na kojima je učenike upoznala sa sigurnim nači- 
nima korištenja Interneta i računalnih tehnologija. Cilj pre- 
davanja je bio kako sigurno pretraživati Internet, ali i pred- 
stavljanje što većeg broja mogućih prijetnji, kao i načine i 
rješenja o tome kako se zaštiti i gdje tražiti pomoć. 

U predavanju se govorilo o on-line pravima i odgovorno- 
stima, prednostima i nedostacima Interneta, mogućnostima 
komunikacije korištenjem Interneta, zaštiti osobnih podata- 
ka, internetskim prevarama, nasiljem preko Interneta, mogu- 
ćim opasnostima i zamkama društvenih mreža te načinima 
na koje u takvim situacijama može zaštititi. Na kraju radioni- 
ca učenici su dobili zadatak napisati vlastito obećanje o kori- 
štenju računala kod kuće kojeg bi se trebali pridržavati. (etv) 


pr 


IDALJETRAJE 
HUMANITARNO-EKOLOŠKA AKCIJA 
“PLASTIČNIM ČEPOVIMA DO 
SKUPIH LIJEKOVA“ 


čarske skupine, 
učenici 7.ra- 
zreda rade na 
projektu kojim 
se obilježavaju 
Dani hrvatskog 
jezika. = Istraži- 
vanje u sklopu 
projekta = koje 
su proveli bit će 
predstavljeno u 
školi  22.ožujka 
2013. (etv) 


e pri 


h 


a 


Pijade (111339 - 15. 1 sn 
Tim su sm redokcija leie- 


gema jedan mene 
pornot rgigavor s Mošem 
Pijade o njegavu 


ranča 


3071-3-273 


Ekološka grupa ,Zden- 
čeki“ u sklopu ostvarivanja 
zadataka iz programa Među- 
narodne eko-škole priključila 
se akciji Udruge oboljelih od 
leukemije i limfoma iz Čakov- 
ca ,Plastičnim čepovima do 
skupih lijekova“. 

Ovim putem ponovno 
pozivamo sve učenike, učite- 
lje, roditelje i ostale mještane 
da nastave sa prikupljanjem 
čepova. Ukoliko niste sami u 


mogućnosti donijeti čepove, 
pošaljite ih po učenicima, koji 
će ih rado ubaciti u našu ku- 
tiju. 

Prvu kutiju smo napunili 
do vrha i ovih dana ćemo je 
predati članovima Udruge. 


Zahvaljujemo svima koji 
će na taj pridonijeti očuvanju 
našeg okoliša, ali i istovre- 
meno pomoći oboljelima od 
malignih bolesti. (etv) 


du 

NAŠI SEDMAŠI SUDJELOVALI NA 
ZUP. NATJECANJU IZ POVIJESTI 


Učenici 7. razreda Ivana 
Janžek, Jurica Klasić i Ines 
Draganić uspješno su su- 
djelovali na Županijskom 
natjecanju iz povijesti koje 
je održano 7.03.2013. u OŠ 
Krapinske Toplice. U katego- 
riji učenika 7.razreda natje- 
calo se osmero učenika koji 
su svojim rezultatima zaradili 


poziv Županijskog povjeren- 
stva na Županijsko natjeca- 
nje. Odličan rezultat posti- 
gla je Ivana Janžek osvojivši 
2.mjesto. Čestitamo Ivani na 
velikom uspjehu, Jurici (5.mj.) 
i Ines (6.mj.) na sudjelovanju, 
također i mentoru prof. Mari- 
juHranju, koji ih je pripremao 
za natjecanje. (etv) 


INTEGRIRANA NASTAVA NA TEMU USKRS 


Slijeva na desno: Ivana Janžek, Jurica Klasić, Ines Draganić. 


Dana 15.03.2013. učenici 
od 1.-4razreda imali su in- 
tegriranu nastavu na temu 
Uskrs.Dio nastave je bio or- 
ganiziran kroz radionice na 
kojima su se izrađivali ukrasi, 
pisanice i cvjetni aranžmani 
za Uskrs. Radionice su vodile 
učiteljice RN Anita Sviličić, Bi- 
serka Pernjek, Ivana Gumbas i 
Ivana Mužar. 


Napravljeni radovi nami- 


jenjeni su za prodaju na Uskr- 


snom sajmu, koji se održao u 
četvrtak 21.03.2013. na dvije 
lokacije: u Donjem Jesenju 
kod trgovine Artić i u Gornjem 
Jesenju ispred Doma kulture. 


Prihod Uskrsnog sajma bit 
će upotrijebljen za organizaci- 
ju terenske nastave i ovim pu- 
tem zahvaljujemo svima koji 
su tome doprinijeli na bilo koji 
način. (etv) 


MIJO KOŠUTIĆ 1952. - 2013. 


OPĆINSKI VIJEĆNIK ŠESNAEST GODINA 


poe, 


U subotu 16. ožujka diljem Hrvatskog zagorja, 
a posebno područjem Općine Radoboj velikom se 
brzinom širila vijest - umro je Miško Košutić. Mnogi 
su je primali s nevjericom, ali bila je, nažalost isti- 
nita. Umro je čovjek koji je u velikoj mjeri obilježio 
punih šesnaest od ukupno dvadeset godina novog 
ustroja radobojske Općine. U vrijeme stvaranja samostalne drža- 
ve Hrvatske uključio se u aktivan politički život. Vrlo brzo dolazi 
na čelo Podružnice HDZ-a u Općini Radoboj, a već 1993. godi- 
ne, kada se provode prvi izbori za Općinsko vijeće kao nositelj 
liste premoćno odnosi pobjedu, jer od ukupno 16 vijećnika HDZ 
osvaja 12. Kao čelnik vodeće političke stranke u Općini Radoboj 
odnosi pobjede i na izborima 1997. godine. Član je Općinskog 
vijeća punih 16 godina, sve do 2009. godine. Stvaranje uvjeta 
za normalno funkcioniranje novoosnovane općine i pokretanje 
projekata značajnih za cjelokupno stanovništvo, cilj je djelovanja 
Miška Košutića u čemu ostvaruje i vidljive rezultate. 


Uz aktivno djelovanje u Općinskom vijeću i Podružnici HDZ-a 
Radoboj Mijo Košutić, Miško, kako su ga uglavnom svi zvali, ak- 
tivno djeluje u mnogim udrugama građana. Inicijator je ili aktiv- 
ni sudionik realizacije program u okviru DVD-a Gornja Šemnica, 
Udruge Vinivrska kubura, Udruge Moj zavičaj i mnogih drugih. 


Završivši školovanje zapošljava se u krapinskom Jedinstvu, 
osniva samostalnu obrtničku radnju i na kraju životnog vijeka 
radi kao djelatnik Policijske uprave Krapinsko - zagorske. 


Kao društvena osoba sudjeluje na mnogim druženjima bilo u 
okviru udruga kojima je pripadao ili sindikata kojem je pripadao 
i pobire simpatije suradnika i prijatelja. Nažalost na posljednjem 
takovom druženju zadesila ga i prerana smrt. Ostavio je suprugu 
Mariju, kćer Kristinu i sina Krunu i mnogobrojne prijatelje, surad- 
nike i poznanike, koji su ga u nedjelju 17. ožujka u velikom broju 
ispratili na vječni počinak na radobojskom mjesnom groblju. 


Pred više stotina poštovatelja na pogrebu se od prijatelja i su- 
radnika toplim riječima oprostio predsjednik Udruge Naš zavičaj, 
Stjepan Šalamon koji je između ostalog rekao: 

Dragi Miško, star si tek 61. godinu... toliko smo od tebe još 


očekivali... toliko smo se tome još nadali... toliko smo toga još za- 
jednički planirali... a danas... a danas nismo još ni svjesni da Te 
više nema i da dalje moramo bez Tebe! 


S toliko ljubavi i žara sudjelovao si u projektima i planovima 
Udruge Naš zavičaj, nikada Ti nije bilo teško kad je trebalo prio- 
nuti poslu, kad je trebalo nešto napraviti za dobrobit zajednice i 
društva. 


Isti takav bio si i na svojem poslu u Policijskoj upravi. Gdje 
god je trebalo nešto napraviti, a posebno u logističkom dijelu, 
bio si tu, od Krapine do Klanjca, od Zaboka do Stubice, od Zlatara 
do Pregrade... Tvoj život bila je velika borba. Upoznao si mnogo 
ljudi, stekao mnoge kolege, suradnike i prijatelje, međutim ono 
što Te beskompromisno i hrabro nosilo kroz život bila je skrb i 
briga za tvoju obitelj. 


Dragi naš Miško, ostat ćeš u našim mislima... u našim srcima - 
zauvijek. Neka Ti je laka ova hrvatska zemlja koju si toliko volio. 

Otišao je tako još jedan sin Radoboja, koji je zaslužio da ga se 
s ponosom sjećaju mnoge sadašnje i nadolazeće generacije. 

RASPORED ODIGRAVANJA 
PRVENSTVENIH UTAKMICA 
RADOBOJSKIH NOGOMETASA 


SENIORI: 

PONEDJELJAK; 1. TRAVNJA: JEDINSTVO - RADOBOJ, 16.00 SATI 
NEDJELJA; 7. TRAVNJA: RADOBOJ - SCHIEDEL, 16.30 SATI 
NEDJELJA; 14. TRAVNJA: RADOBOJ - MLADOST (2), 16.30 SATI 
NEDJELJA; 21. TRAVNJA: STRAŽA - RADOBOJ, 17.00 SATI 
NEDJELJ; 28. TRAVNJA: RADOBOJ - OMLADINAC, 17.00 SATI 
NEDJELJA; 5. SVIBNJA: TONDACH - RADOBOJ, 17.00 SATI 
NEDJELJA; 12. SVIBNJA: RADOBOJ - KLANJEC, 17.00 SATI 


JUNIORI: 

SUBOTA; 6. TRAVNJA: RADOBOJ - KLANJEC, 16.30 SATI 
SUBOTA; 20. TRAVNJA: RADOBOJ - STUBICA, 17.00 SATI 
SUBOTA; 27. TRAVNJA: INKOP - RADOBOJ, 17.00 SATI 
SRIJEDA; 1. SVIBNJA: RADOBOJ - MLADOST (Z), 17.00 SATI 
SUBOTA; 4. SVIBNJA: OROSLAVJE - RADOBOJ, 17.00 SATI 
SUBOTA; 11. SVIBNJA: RADOBOJ - JEDINSTVO, 17.00 SATI 


PIONIRI: 

SUBOTA; 6. TRAVNJA: RADOBOJ - M. GUBEC, 14.30 SATI 
SUBOTA; 13. TRAVNJA: SLOGA - RADOBOJ, 14.30 SATI 
SUBOTA; 27. TRAVNJA: VATROGASAC - RADOBOJ, 15.00 SATI 
SUBOTA; 4. SVIBNJA: RADOBOJ - OMLADINAC, 15.00 SATI 
SUBOTA; 11. SVIBNJA: STRAŽA - RADOBOJ, 15.00 SATI 


ML.PIONIRI: 

PONEDJELJAK; 1. TRAVNJA: M. GUBEC - RADOBOJ, 14.00 SATI 
NEDJELJA; 7. TRAVNJA: RADOBOJ - TOPLICE, 10.00 SATI 
NEDJELJA; 14. TRAVNJA: LOBOR - RADOBOJ, 12.30 SATI 
NEDJELJA; 21. TRAVNJA: RADOBOJ - SCHIEDEL, 10.00 SATI 
NEDJELJA; 28. TRAVNJA: ZAGOREC VT - RADOBOJ, 10.00 SATI 
NEDJELJA; 5. SVIBNJA: RADOBOJ - STUBICA, 10.00 SATI 


LIMAČI: 

SUBOTA; 6. TRAVNJA: RADOBOJ - KLANJEC, 11.00 SATI 
SUBOTA; 13. TRAVNJA: ZAGOREC VT - RADOBOJ, 11.00 SATI 
SUBOTA; 20. TRAVNJA: RADOBOJ - OMLADINAC, 11.00 SATI 
SUBOTA; 4. SVIBNJA: STRAŽA - RADOBOJ, 11.00 SATI 
SUBOTA; 11. SVIBNJA: RADOBOJ - PREGRADA Il, 11.00 SATI 


VETERANI: 

UTORAK; 2. TRAVNJA: MLADOST (Z ) - RADOBOJ, 16.30 SATI 
PONEDJELJAK; 8. TRAVNJA: RADOBOJ - SCHIEDEL, 17.00 SATI 
PONEDJELJAK; 15. TRAVNJA: OROSLAVJE - RADOBOJ, 17.00 SATI 
PONEDJELJAK; 22. TRAVNJA: RADOBOJ - STUBICA, 17.30 SATI 
PONEDJELJAK; 29. TRAVNJA: RADOBOJ - MLADOST, (B) 17.30 SATI 
PONEDJELJAK; 6. SVIBNJA: KLANJEC - RADOBOJ, 17.30 SATI 
PONEDJELJAK; 13. SVIBNJA: RADOBOJ - MLADOST, (MB), 17.30 SATI 


U JESENJU ODRŽAN OPĆINSKI TURNIR 
U KOSARCI | STOLNOM TENISU 


Udruga za šport i rekreaciju G. Jesenje 24. veljače 2013. 
organizirala je općinski turnir u košarci i stolnom tenisu u 
sportskoj dvorani OŠ Jesenje. Prvi puta da su se oba natje- 
canja održavala usporedno, deseti po redu hakl skupio je 
skromnih 5 ekipa. Obzirom na mali broj ekipa i činjenicu da 
su pojedini ,košarkaši“ igrali i na turniru u stolnom tenisu, 
turnir u košarci je organiziran tako da je svaka ekipa igrala 
protiv svake do 16 poena. Igralo se na jedan koš, tri na tri. 
Završetkom svih utakmica poredak na tablici odredio je 
ujedno i pobjednika, odnosno drugo i trećeplasiranu mom- 
čad. Prvoplasirana je bila ekipa ,Hakleri“ koji su uvjerljivo 
pobijedili sve ekipe a igrali su u sastavu; Anđelko Draganić, 
Danijel Kranjčec, Nenad Kranjčec i Marko Haramina. 

O ijednačenosti ekipa govori činjenica da su sljedeće 
tri ekipe na tablici imale isti broj bodova, te je za odluku o 
pozicijama na tablici odlučivala tek koš razlika. Tako da je 
drugoplasirana bila ekipa ,Prvi put skupa“, trećeplasirani su 
bili ,The Name off“, a četvrto mjesto zauzela je ekipa ,Žuti“. 
Peto, posljednje mjesto sa svim izgubljenim utakmicama 
zauzela je ekipa mladih pod imenom ,Malo jači igrači“. Dru- 
gi po redu turnir u stolnom tenisu okupio je čak 20 natjeca- 
telja. Igralo se u 4 skupine sa po 5 igrača. U svakoj skupini 
je igrao svaki protiv svakoga, te su dva najbolja iz skupine 
prošla u četvrtinu finala. Formirane su dvije grupe, u jednoj 
su bili pobjednici skupina, a u drugoj drugoplasirani, iz ra- 
zloga da izvlačenjem parova za ulazak u polufinale igraju 
jedan prvoplasirani sa drugoplasiranim igračem. 


Polufinalni parovi su bili sljedeći: Ivica Jedvaj i Ivica 
Janžek, te Marijan Maligec i Stjepan Jedvaj. U finalu su se 
susreli Ivica Janžek i Marijan Maligec. Uspješniji je bio proš- 
logodišnji pobjednik Janžek, koji se još jednom dokazao 
kao najbolji stolnotenisač na području naše Općine. Nakon 
završenog službenog dijela natjecanja, pobjednicima su 
dodijeljene diplome za osvojena mjesta, a zatim se nastavi- 
lo ugodno druženje svih prisutnih. 


mL IIIIJEIL 


| 


ZBOG LOŠEG VREMENA ODGOĐEN START PROLJET- 
NOG DJELA NATJECANJA U ŽUPANIJSKIM NOGOMET- 
NIM LIGAMA 


U subotu 23. ožujka trebala 
su krenuti prvenstvena na- 
tjecanja nogometaša u okvi- 
ru županijskih nogometnih 
liga. Prisjetimo se mom- 
čadi NK Radoboj na kraju 
jesenskog dijela natjecanja 
nisu bile baš najuspješnije. 
Seniori su bili osmi, juniori 
sedmi, veterani drugi i lima- 
či deveti u okviru natjecanja 
prve ZNL, dok su pioniri 
jedini nakon jesenskog dije- 
la natjecanja bili prvi, ali u 
drugoj ŽNL, a mlađi pioniri 
također u drugoj ŽNL šesti. 


U proljetnom dijelu natjeca- 
nja prvi su na teren trebali 
izaći najmlađi, limači. U Ra- 
doboju su u subotu 23. ožuj- 
ka prije podne trebali igrati 
protiv vršnjaka iz Zabočke 
Mladosti. Istog su dana _na 
teren trebali izaći i juniori te 
narednih dana pioniri, seni- 
ori i veterani. Prvo proljetno 
kolo odigrat će se naknadno, 
a budu li to vremenski uvje- 
ti dozvolili natjecanja će se 
odvijati prema rasporedu 
koji u nastavku objavljuje- 
mo. (vir) 


UZ PUNO MIRA I SPOKOJA SRETAN USKRS SVIM MJEŠTANIMA OPĆINE RADOBOJ ŽELE: 
NAČELNIK ANĐELKO TOPOLOVEC, PREDSJEDNIK OPĆINSKOG VIJEĆA ALOJZ SAJKO, 
ZAMJENIK NAČELNIKA JOSIP KRLEŽA, OPĆINSKE VIJEĆNICE I VIJEĆNICI TE 
DJELATNICI I DJELATNICE JEDINSTVENOG UPRAVNOG ODJELA 
OPĆINE RADOBOJ 


UGODNE I BLAGOSLOVLJENE LISKRSNE BLAGDANE 
STANOVNICIMA SVOJIH OPĆINA 
ŽELE 
PODRUŽNICE HRVATSKE DEMOKRATSKE ZAJEDNICE RADOBOJ I JESENJE 


SRETAN USKRS STANOVNICIMA 
OPĆINA RADOBOJ I JESENJE 
ŽELE 
OPĆINSKE ORGANIZACIJE SDP-A 


SUMJEŠTANIMA, STANOVNICIMA OPĆINE JESENJE 
MNOGO RADOSTI | SREĆE POVODOM USKRSA 
ŽELE 
NAČELNIK IVAN MALIGEC, ZAMJENIK NAČELNIKA I 
ČLANOVI OPĆINSKOG VIJEĆA JESENJE 


OPĆINSKE ORGANIZACIJE HRVATSE SELJAČKE 
STRANKE RADOBOJ I JESENJE ŽELE SRETNE I 
UGODNE USKRSNE BLAGDANE UZ POZDRAV 
— VJERA U BOGA | SELJAČKA SLOGA SVIM 
MJEŠTANIMA JESENJA I RADOBOJA 


UGODNE USKRSNE BLAGDANE UZ PUNO ZDRAVLJA I VESELJA 
SVOJIM ČLANOVIMA I OSTALIM MJEŠTANIMA OPĆINE ŽELI 
UDRUGA UMIROVLJENIKA OPĆINE RADOBOJ 


ŽITELJIMA OPĆINA JESENJE I RADOBOJ 
SRETAN USKRS I SVAKO DOBRO 
ŽELE 
OPĆINSKE ORGANIZACIJE HNS-A RADOBOJ I JESENJE 


